Ini Sebabnya Anda Wajib ‘Shopping’ Di PGMall Sempena Merdeka Sale Yang Bakal Tiba

Sejak wabak COVID-19 melanda, dapat dilihat trend orang ramai yang sebelum ini lebih selesa berbelanja di kedai fizikal kini beralih kepada kedai online. Hal ini berjaya dibuktikan apabila laman e-commerce semakin meriah sejak akhir-akhir ini.

Dalam pada itu, tahukah anda pemilihan laman e-commerce yang tepat membolehkan anda mendapat penjimatan berganda? Platform yang kami maksudkan sudah pastinya PGMall.

Berjaya dinobatkan sebagai laman e-commerce nombor satu negara dan juga satu-satunya platform e-commerce tempatan, PGMall nampaknya bakal melangsungkan kempen terbaru tidak lama lagi dimana anda berpeluang berbelanja dan berjimat menerusi penawaran kupon yang ditawarkan.

Bersempena dengan Hari Kemerdekaan yang bakal berlangsung, laman PGMall bakal melancarkan Merdeka Sale membolehkan para pelanggan mendapatkan barangan beserta diskaun menerusi kupon istimewa.

Menerusi kupon yang ditawarkan, para pelanggan berpeluang mendapatkan kupon bernilai RM8 manakala caj pengeposan juga turut ditawarkan secara percuma. Tawaran istimewa ini sedia untuk direbut buat 10,000 pelanggan terawal PGMall dengan perbelanjaan sebanyak RM31 dan ke atas.

Bukan itu sahaja, PGMall juga bakal turut melancarkan Flash Sale yang berlangsung selama 24 jam dimana para pelanggan boleh mendapatkan seleksi barangan dengan harga serendah RM6 sahaja. Menarik bukan?

Tidak cukup dengan itu, bersempena dengan jualan 9.9 yang bakal tiba, anda turut berpeluang berbelanja menggunakan kupon dengan diskaun 9% serta mampu berjimat sehingga RM99. Kupon yang ditawarkan sedia untuk didapatkan buat pembelian RM50 dan ke atas.

Lebih menarik, barangan yang ditawarkan menerusi Flash Sales sedia untuk didapatkan dengan harga serendah RM0.99 sahaja. Serius murah!

Bukan itu sahaja, PG Mall turut menawarkan caj pengeposan percuma bernilai RM4 untuk setiap perbelanjaan melebihi RM19. Kupon ini sah untuk didapatkan buat 10,000 pelanggan terawal yang shopping di PGMall.

Apa tunggu lagi? Siap sedia wish list barangan yang mahu anda dapatkan dan berbelanja dengan diskaun berganda menggunakan kupon daripada PGMall sempena Merdeka Sales dan jualan 9.9 yang bakal tiba.

Ikuti juga kisah lucu Lee Chong Wei shopping barang dapur yang berjaya membuatkan para netizen terhibur.

Kisah Lucu Lee Chong Wei ‘Shopping’ Barang Dapur Buat Netizen Terhibur

9 Kali Rawatan Wajah Hanya RM63, Cepat Rebut Tawaran BeauSpring Aesthetic Untuk Kulit ‘Glowing’


Ini Sebabnya CEO Uber Tinggalkan Kerja Penasihat Donald Trump Sebulan Selepas Dilantik

CEO Uber, Travis Kalanick nampaknya tidak memerlukan masa yang lama untuk menyatakan hasrat beliau untuk meninggalkan jawatan sebagai advisory council buat Donald Trump. Cukup dengan hanya sebulan berkhidmat, beliau pada hari ini telah mengesahkan beliau bakal meninggalkan jawatan tersebut.

Memikirkan masa depan syarikat beliau serta masa depan Amerika yang jauh lebih penting, ramai yang berpendapat keputusan Travis Kalanick untuk meninggalkan jawatan yang diberikan Donald Trump merupakan keputusan yang tepat.

Keputusan yang dibuat oleh Travis Kalanick ini hadir selepas terdapat kempen untuk menyeru orang ramai memboikot Uber kerana berpendapat Travis Kalanick turut berkomplot bersama Donald Trump.

Kempen yang dimulakan #DeleteUber di Twitter ini nampaknya berjaya membuatkan Syarikat Uber panik selepas lebih 20,000 pengguna memadam akaun Uber. Memandangkan U.S merupakan lubuk penting buat Uber, adalah lebih buat jika Travis Kalanick memilih jalan yang lebih selamat.

Dalam pada itu, Elon Musk selaku CEO bagi syarikat Tesla dan Space X secara lantang mengatakan beliau bukan peminat Donald Trump namun tidak bermakna beliau bakal meninggalkan jawatan sebagai penasihat.

Sebuah keputusan yang berani dibuat oleh Elon. Kami tidak pasti jika negara lain turut memberikan peluang buat seseorang individu untuk menyatakan pendirian seakan Elon terhadap President mereka.


Ini Sebabnya Elon Musk Pilih Untuk ‘Menyambut’ Tahun Baru Di Kilang Tesla

Kata orang, menjadi seorang yang kaya membolehkan seseorang hidup dengan lebih mewah dan selesa tanpa perlu bekerja keras dalam tempoh yang panjang. Kenyataan ini nampaknya tidak benar sesama sekali buat Elon Musk yang kini berada di tangga ke-40 manusia terkaya dunia.

Elon Musk memilih untuk berada di kilang Tesla sempena sambutan tahun baru. Beliau melakukannya bagi menunaikan janjinya untuk mengedarkan model Tesla kepada para pembeli yang memesannya.

Headed to Tesla Fremont factory tomorrow to help with vehicle deliveries

— Elon Musk (@elonmusk) December 30, 2019

Untuk pengetahuan, sudah menjadi budaya di Tesla dimana syarikat ini akan lebih sibuk pada bulan terakhir setiap suku tahun bagi meningkatkan pengeluaran kereta kepada para pembeli.

Selain itu, Elon Musk juga bercita-cita untuk mengedarkan lebih banyak kereta pada suku keempat 2019 berbanding suku ketiga 2019 dengan jumlah 97,000 buah.

Mengulas mengenai Elon Musk, beliau sememangnya terkenal dengan budaya bekerja melebihi masa sekaligus dilabelkan sebagai workaholic selepas beliau mengesahkan bekerja 120 jam seminggu yang membuatkan beliau dilihat lebih berusia.

Elon Musk juga mendakwa beliau turut bekerja seperti biasa di kilang Tesla pada hari lahirnya yang ke-47 dan ke-48 tanpa sebarang sambutan daripada rakan-rakan.

Seperti juga Jack Ma sebelum ini, Elon Musk turut pernah menyatakan beliau lebih banyak memfokuskan kepada pembangunan bisnes berbanding keluarganya.

Melihat kepada gaya penceritaan Elon Musk, beliau sememangnya workaholic. Dalam pada itu, beliau sememangnya kreatif dalam memastikan beliau kekal releven di kalangan netizen melalui penceritaannya yang membuatkan orang ramai teruja termasuk pelbagai gimik yang pernah beliau lakukan sebelum ini.

Tular beberapa bulan sebelum ini apabila Elon Musk didakwa cermin Tesla Cybertruck yang retak pada waktu pelancaran adalah gimik daripada Elon Musk. Turut dikongsikan, Elon Musk nampaknya mementingkan skills berbanding ijazah untuk bekerja di syarikatnya.

Cermin Retak Sewaktu Pelancaran Tesla Cybertruck Sekadar Gimik Daripada Elon Musk?

Elon Musk Cari Pekerja Yang Tidak Mempunyai Ijazah, Tetapi Ada Kemampuan ‘Luar Biasa’

Elon Musk Hampir Pasti Akan Berpindah Ke Planet Marikh


Ini Sebabnya FINAS Tersenarai Dalam ‘End Credit’ Star Wars: The Mandalorian

Star Wars pada tahun lalu telah melancarkan siri The Mandalorian menerusi platform Disney+. Siri ini nampaknya berjaya menarik perhatian ramai khususnya para peminat francais Star Wars. Siri ini nampaknya telah diteruskan menerusi musim kedua yang mulai ditayangkan bermula semalam.

Apa yang menarik perhatian ramai pada episod pertama musim kedua ini selain daripada jalan ceritanya yang epik adalah penyertaan logo FINAS yang diberi penghargaan pada akhir episod ini sekaligus membuatkan orang ramai tertanya-tanya.

Difahamkan logo FINAS disertakan pada end credit episod ini disebabkan adanya penglibatan hasil kerja studio grafik yang bertempat di Malaysia yang menjayakan siri ini pada episod kesembilan sekaligus membolehkan produksi ini menerima insentif sebanyak 30% daripada pihak kerajaan.

Menurut CEO FINAS, Dr. Ahmad Idham bin Ahmad Nadzri penawaran insentif daripada FINAS ini secara tidak langsung membuka peluang buat studio di Malaysia untuk terus berkembang sekaligus meningkatkan kemahiran tenaga kerja di Malaysia dalam industri perfileman. Selain itu, rebat yang ditawarkan turut meningkatkan peluang produksi luar memilih studio dari Malaysia untuk bekerjasama.

Dilaporkan pihak produksi luar sama ada siri atau filem yang berbelanja lebih RM385,000 sejam untuk hasil kerja studio dari Malaysia berpeluang mendapat rebat daripada FINAS. Tahniah diucapkan buat studio Base FX serta FINAS yang terlibat atas hasil kerjasama bersama pihak Disney.

Anda boleh klik pautan di bawah untuk melihat dengan lebih lanjut cenderamata ekslusif yang dikeluarkan Star Wars menampilkan Baby Yoda.

Peminat Star Wars Teruja, Disney Keluarkan Cenderamata Comel Edisi Khas Baby Yoda

Tonton Trailer Rasmi Pertama ‘Star Wars: The Mandalorian’

Pandora Hadir Dengan Koleksi Star Wars Edisi Terhad Pasti Buat Peminat Teruja


Ini Sebabnya Harga Grab Mungkin Lebih Mahal Walaupun Caj Tambang Perjalanan Dikurangkan

Mulai diperkenalkan hampir sedekad lalu serta digunakan orang ramai, servis e-hailing nampaknya semakin mendapat tempat di kalangan pengguna. Hal ini turut dibuktikan dengan lambakan syarikat e-hailing yang berminat untuk menawarkan servis yang seakan sama.

Di sebalik pelbagai syarikat yang menawarnya, Grab muncul sebagai antara syarikat yang berjaya kekal berdaya saing serta kompetitif dalam industri e-hailing negara. Malah, Grab turut menjadi antara platform pilihan ramai sekiranya mahu mendapatkan servis e-hailing.

Meskipun berjaya menawarkan seleksi servis serta mengumpul jumlah pengguna yang ramai, terdapat pengguna yang turut meluahkan rasa kurang senang terhadap syarikat ini yang didakwa mulai mengenakan tambang perjalanan yang lebih mahal.

Terbaharu, Grab menerusi laman rasmi mereka tampil mengumumkan caj terbaru buat para pengguna yang menggunakan servis GrabCar di mana caj setiap minit semasa dalam perjalanan manakala caj setiap kilometer dikurangkan.

Difahamkan struktur harga terbaru ini memberi keadilan buat para pemandu di mana mereka berpeluang meraih caj tambang yang lebih berbaloi khususnya sewaktu waktu kemuncak atau sedang berlaku kesesakan lalu lintas. Berikut dikongsikan perbezaan struktur harga lama dan baharu daripada Grab.

Menurut Grab, struktur harga terbaru ini walau bagaimanapun tidak memberi kesan besar berbanding struktur harga sebelum ini. Walau bagaimanapun, harga dijangka berbeza khususnya sewaktu berlaku kesesakan lalu lintas.

Sementara itu, caj tambang ke KLIA tidak terkesan dengan struktur harga terbaru ini memandangkan caj terbaru ini hanya diaplikasikan di kawasan sekitar Lembah Klang sahaja setakat ini.


Ini Sebabnya iMessage Tidak Akan Tersedia Pada Platform Android

Akhir-akhir ini ura-ura tentang kehadiran iMessage pada platform Android semakin hangat dibincangkan. Khabar angin ini semakin banyak dibincangkan apabila aplikasi Apple iaitu Apple Music disediakan buat platform Android dimana bakal memberi pertambahan pada bilangan pengguna.

Tidak seperti Blackberry, Syarikat Apple berpendapat menyediakan akses iMessage kepada platform Android bukanlah suatu cadangan yang baik. Pertambahan user sudah pasti namun terdapat dua perkara yang menghalang Apple daripada melakukannya.

Dua jawapan yang diberikan oleh eksekutif Apple sangatlah rasional dan baik untuk jangka masa panjang Apple. Beliau berpendapat pertambahan pengguna Android pada aplikasi iMessage bakal memberi masalah kepada Apple untuk menampung bilangan pengguna yang ramai.

Ya, mungkin benar apa yang diperkatan, Apple bakal mengaut untung yang lebih dengan pertambahan pengguna namun penjagaan ekosistem atau server yang lancar lebih diutamakan Apple yang kini sudah mempunyai hampir 1 juta pengguna aktif. Berbeza dengan Apple Music yang mahu memfokuskan kepada pertambahan pengguna untuk bersaing bersama Spotify.

Seterusnya, dengan adanya aplikasi iMessage khas buat Apple bakal memberi peluang buat Apple untuk melonjakkan penjualan mereka berikutan ciri-ciri eksklusif yang ada pada platform tersebut. Ternyata, Apple tidak mahu untuk mengulangi kesilapan Blackberry beberapa tahun yang lepas.

Dalam pada itu, Google juga berharap kehadiran aplikasi permesejan terbaru mereka iaitu Google Allo dapat bersaing dengan iMessage dengan penyediaan beberapa fungsi menarik. Namun mampukah Google untuk menguasai industri permesejan setelah gagal dengan aplikasi Google Talk dan Google Hangout?


Ini Sebabnya Kenapa Dilarang Menghina Makanan Yang Tak Sedap

Nota Editor: Nota ini asalnya telah diterbitkan di Facebook Page Nota Perempuan Backpacker. Kami kongsikan semula di sini dengan izin dari penulis. Semoga ia bermanfaat untuk anda.

Benda yang aku nak beritahu ni mungkin nampak remeh pada sesetengah orang (yang sehari boleh dapat makan nasi tiga kali), tapi aku perlu sampaikan juga.

Jangan komplen makanan yang halal dimakan.

Walaupun tak sedap. Walaupun rupa pelik.

Sebab makanan yang kau kata tak sedap itu, adalah rezeki. Adalah pengisi perut / periuk nasi kepada orang lain. Ia bukan haram. Ia cuma tak sedap bagi tekak kau.

Siapa belum pernah dengar hadith ini, mari aku beritahu.

Ada satu perbuatan Nabi Muhammad sallallahu alaihi wasallam yang dipanggil taqrir. Taqrir ni bermaksud, apabila ada sahabat yang buat sesuatu, Nabi nampak tapi tak tegur, tak larang, tak halang, tak hina, tak salahkan, dan Nabi tunjuk yang beliau okey. Walaupun beliau sendiri tak buat ataupun tak suka.

Sahabat Nabi Muhammad bernama Khalid al-Walid, pada suatu hari beliau nak makan daging dhab yakni biawak padang pasir. Dhab panggang itu dihidangkan oleh Hufaidah Binti al-Harith, ibu saudara seorang lagi sahabat Nabi iaitu Ibnu Abbas.

Mula-mula, daging tu dihulurkan juga kepada Nabi. Nabi nak ambil, tetapi ada seorang lagi tetamu perempuan cakap, “Beritahulah Nabi, itu daging apa.”

Yang lain menjawab, “Itu daging dhab, wahai Rasulullah.”

Khalid al-Walid pun bertanya, “Mengapa kau tak ambil daging itu, wahai Rasulullah? Adakah ia haram dimakan?”

Nabi jawab, “Tak haram, tapi ia tak ada di tempat kaum aku lalu aku berasa geli.”

Khalid al-Walid pun makan daging dhab itu dan Nabi pun tak melarang.

Foto: Mi vegetarian di Da Nang, Vietnam. Mac 2015.

Ibnu Umar memberitahu, Nabi Muhammad pernah ditanya mengenai dhab. Beliau menjawab, “Aku tidak memakannya tetapi aku tidak mengharamkannya.” – Hadith no. 3598.

Daging dhab, Nabi hanya kata beliau geli nak makan sebab tak biasa. Tapi Nabi langsung tak hina, tak cerca, tak komplen. Sebab, ia halal. Ia rezeki untuk orang lain.

Aku pernah makan semeja dengan orang yang makan tom yam tawar, tapi dia punya komplen macam ada tahi cicak dalam mangkuk tu. Rasa nak lempang.

Makanan tak sedap, tak kena selera. Tinggalkan saja. Diam. Nabi deal dengan dhab – dhab tau, biawak! Rileks saja beliau tolak. Ini setakat kurang rasa, kurang perisa, nak bising-bising.

Ingat, sedap tak sedap itu subjektif. Terutama apabila kita berada di luar tempat kaum kita sendiri. Tak ada nasi. Tak ada cili padi. Tak ada lauk sedap. Repeat. Tak ada lauk sedap pada tekak kau.

Satu perkara yang kau perlu tahu – yang mungkin kau belum pernah tengok dengan mata kepala sendiri. Makanan yang kau komplen tak sedap tu, kalau kepada anak-anak Somalia, Syria… ah, tak payah jauh sangatlah. Anak-anak Rohingya yang baru turun kapal, macam mana berebutnya mereka nak menyuap makanan itu ke dalam mulut masing-masing. Walaupun bersalut pasir.

Malulah. Kita jauh daripada level Nabi, tapi kemain diva nak komplen-komplen makan. Kebab tak sedap. Spageti tak sedap. Makan baguette kosong hari-hari. Ada itu pun dah cukup bagus. Kalau tiba-tiba Allah kata Dia tak nak dah turunkan rezeki makanan untuk kita, amacam?

Sekian, tazkirah daripada ustazah jadi-jadian.

BACA: Wanita Inggeris Ini Lebih Menghargai Makanan Selepas Lawatannya Ke Rumah Sembelihan Halal Di New York. Mengapa?

BACA juga: 15 Idea Hidangan ‘Lunch Box’ Yang Sangat Menarik Untuk Para Ibu Cuba

LIKE dan FOLLOW Vocket di Facebook serta Instagram


Budaya Extend Semester Pelajar Universiti Di Korea Yang Mungkin Tidak Berlaku Di Malaysia

Ini merupakan sambungan dari artikel tentang kenapa pelajar korea suka ‘extend tempoh belajar’ yang mendapat pelbagai respond yang berbeza2 dari ramai pihak.

Ramai yang misunderstood dengan post ‘extend belajar’ Kina tulis semalam. Just nak remind extend belajar tu bukan tiket untuk kita jadi malas ya. Kawan-kawan Korean Kina kat korea ni semuanya very-very hardworking (ini betul tak tipu, even Kina lagi banyak main dari diaorang hihihi, dari 9am – 11pm kat studio working non stop.

Dan mereka belajar dengan begitu bersungguh-sungguh bukan buat kerja sambil lewa. Kelas kitaorang seminggu 3 kali sahaja, tapi diorang datang buat kerja kat studio hari-hari sampai tengah malam. Lagi sekali Kina bagitau, mereka adalah pelajar yang cemerlang. Tapi bagi mereka 2 tahun belajar Masters tak cukup, jadi mereka teruskan sampai 4-5 tahun buat Masters sahaja. Mereka tak pernah bosan untuk belajar.

Tentang finance, semua pelajar Korean bayar kos pembelajaran sendiri. Untuk pengetahuan, kesemua pelajar korea tidak menerima sebarang bantuan kewangan untuk belajar, so memang tiada istilah study loan / scholarship utk mereka. Ada kawan Kina yang pause setahun dua untuk kumpul duit utk teruskan belajar lagi. Dan kebanyakan classmate Kina mereka sambil buat part time job (private tutoring, kerja kat cafe etc) untuk support diri sendiri.

Yuran pengajian setiap semester mereka bayar hampir 3 juta won (RM10,000 lebih kurang). Ini tak termasuk material-material belajar mcm buku, canvas, alat-alat melukis yang sememangnya mahal. Ada yg matured students siap ada family dan anak-anak dah berderet pun masih register untuk Master/Degree.

Memang culture Korean ni mereka belajar sampai ke tua. Kina pernah buat part time private tutoring (english) kepada 2 orang student tahun lepas, yang sorang umur 45 tahun (professor), dan sorang lagi umur 55 tahun (businessman), walaupun dah berusia, sibuk dgn kerja dan dah berjaya tapi mereka sentiasa cari masa dan tak malu untuk belajar benda baru.

Kina cuma share budaya education di Korea yang Kina nampak supaya org kita di Malaysia nampak perbezaannya, dan boleh ambil perkara-perkara yang baik untuk dicontohi. Okay?


Ini Sebabnya Kodak ‘Mati’ Ditelan Zaman Namun Tidak Bagi Fujifilm

Masihkah anda ingat kepada zaman sebelum munculnya telefon pintar? Pernah pada satu ketika dahulu, memori dirakam menerusi kamera dan bukannya kamera yang ada di telefon pintar.

Saya masih ingat lagi, waktu kecil dulu sekiranya ada family day atau bercuti bersama keluarga, pasti setiap detik itu diambil menerusi kamera filem yang sering dibawa Abah. Rol filem itu pula kemudiannya akan dibawa ke kedai gambar untuk dicuci sebelum diletak ke dalam bingkai gambar.

Bercakap tentang kamera filem, nama Fujifilm bukan sesuatu yang asing bagi kita rasanya tetapi, masihkah anda ingat lagi pada Kodak? Pasaran fotografi dahulunya pernah didominasi oleh kedua-dua jenama ini. Kodak merupakan sebuah syarikat gergasi dari Amerika Syarikat manakala Fujifilm pula berasal dari Jepun.

Satu ketika dahulu, kedua-dua jenama ini pernah memonopoli pasaran fotografi kerana masing-masing mempunyai teknologi khas untuk pembikinan filem gambar. Meskipun kedua-dua jenama ini lebih kurang sama namun, nasibnya berbeza.

Kodak diisytiharkan muflis pada tahun 2012 manakala Fujifilm masih lagi relevan sehingga ke hari ini. Kisah tentang kedua-dua jenama gergasi ini sangat menarik untuk diteliti oleh itu hari ini, kami akan rungkaikan punca kenapa Kodak gagal manakala Fujifilm berjaya untuk terus berkembang.

Walaupun Kodak dan Fujifilm menghasilkan kamera, keuntungan buat kedua-dua jenama besar ini majoritinya diperolehi daripada jualan filem dan jualan pasca pemprosesan (servis cuci gambar).

Berdasarkan laporan dari Forbes, Kodak dikatakan pernah memberikan kamera mereka secara percuma atau menjualnya dengan harga yang rendah sebagai satu strategi pemasaran bagi menarik minat pengguna untuk menggunakan produk dan servis mereka.

Pada ketika itu, pasaran ini merupakan pasaran yang menguntungkan dan selamat. Strategi yang diguna Kodak ini diberi nama ‘Silver Halide’ sempena nama bahan kimia yang digunakan dalam proses pembuatan filem. Strategi ini juga digunakan oleh syarikat produk pencetakan dan pisau cukur.

Strategi pemasaran ini berjaya memberi keuntungan margin yang besar kepada syarikat seperti Kodak, Gillette dan syarikat produk pencetakan. Keuntungan yang diperoleh merupakan hasil dari penjualan dakwat mesin cetak dan bilah pisau, contohnya.

Sebelum peralihan digital, penjualan filem masing-masing telah menyumbang sebanyak 72% kepada jumlah pendapatan Kodak dan 66% lagi dari pendapatan operasinya berbeza dengan Fujifilm yang mendapat 60% dan 66%.

Pembikinan filem gambar merupakan satu proses yang agak kompleks. Hal ini juga diakui oleh CEO Fujifilm sendiri iaitu Shigetaka Komori dan Willy Shih, bekas Naib Presiden Kodak.

Setiap rol filem dilapisi sebanyak 24 lapisan beberapa bahan kimia seperti photosensitizers, dyes, couplers dan lain-lain bahan lagi. Proses pembikinan filem gambar ini bukan sahaja kompleks, malah ia harus melalui pengawalan kualiti yang ketat.

Meskipun penjualan filem memuncak naik di seluruh dunia pada tahun 2001, ia juga merupakan permulaan kejatuhan buat industri ini akibat peralihan ke dunia digital. Pasaran pada mulanya jatuh dengan perlahan namun pada tahun 2010, permintaan untuk filem fotografi di seluruh dunia menjadi kurang.

Pasarannya masih ada cuma ia sedikit berbeza. Orang ramai sudah mula membeli kamera digital oleh kerana pembikinan filem fotografi merupakan satu proses yang kompleks. Disebabkan itu, pendapatan daripada penjualan filem dan servis mencuci gambar juga jatuh dengan teruk.

Kepada yang tidak tahu, Kodak boleh dikatakan sebagai pioneer di dalam industri fotografi digital. Kodak berjaya menguasai 21.3% pasaran Amerika pada tahun 2005 dan pada tahun yang sama, jenama tersebut berjaya menaikan peratusan penjualan sebanyak 15%.

Malangnya pada tahun 2010, peratusan jualan dunia jatuh ke 7% setelah kemunculan jenama-jenama lain seperti Canon, Nikon dan lain-lain.

Punca kepada kemorosotan ini adalah kerana Kodak tidak dapat menjana wang dengan penjualan kamera digital. Menurut laporan dari Reuters, pada setiap kamera digital yang dijual, Kodak hilang sebanyak $60 (~RM245.28). Hal ini disebabkan oleh kerugian yang harus ditanggung kerana penjualan filem tidak sebagus dulu.

Kunci kejayaan buat Fujifilm adalah diversifikasi. Fujiflm mempelbagaikan cabang bisnes mereka oleh itu, walaupun pasaran filem jatuh teruk pada tahun 2010, Fujifilm berjaya meningkatkan pendapatan sebanyak 57% dalam tempoh sepuluh tahun ini.

Disebabkan tindakan pantas jenama ini dalam mengubah perniagaannya, Fujifilm berjaya mengelak nasib yang sama yang menimpa Kodak yang kini, mengalami penurunan jualan sebanyak 48%.

Reformasi secara besar-besaran ini dapat dilakukan ketika Fujifilm berada di bawah kepimpinan Shigetaka Komori yang tegas pada tahun 2000. CEO syarikat ini telah membuat rancangan enam tahun yang siberi nama VISION 75 pada tahun 2004.

Tujuan rancangan ini adalah untuk menyelamatkan Fujifilm dan memastikan syarikat tersebut terus berdaya masju dan menjadi syarikat yang terkemuka.

Untuk menjayakan pelan ini, pihak Fujifilm pertama sekali harus menyusun semula perniagaan filemnya dengan menurunkan skala produksi dan menutup fasiliti berlebihan.

Kemudian, dalam usaha untuk mempromosikan budaya komunikasi dan inovasi yang lebih baik di kalangan jurutera, jabatan penyelidikan dan pembangunan berpindah ke kemudahan yang baru.

Mereka juga melakukan R&D untuk mengkaji teknologi dan kepakaran yang dimiliki. Usaha jenama ini jelas sekali membuahkan hasil kerana kini, teknologi Fujifilm dapat disesuaikan untuk pasaran baru seperti farmsi, kosmetik dan lain-lain.

Antara pasaran baru yang diceburi Fujifilm adalah penghasilan LCD. Setelah melabur banyak di pasaran ini dan memanfaatkan teknologi filem gambar, jurutera dari syarikat ini mencipta FUJITAC, iaitu sebuah teknologi berprestasi tinggi yang penting dalam penghasilan panel LCD.Kini, FUJITAC memiliki 70% pasaran untuk filem polarizer LCD.

Fujifilm juga menggunakan strategi Merger and Acquisition iaitu satu strategi di mana syarikat besar membeli syarikat-syarikat lain mempunyai teknologi yang mereka tidak miliki. Hasil dari gabungan syarikat dan teknologi yang dimiliki jenama ini, jenama Fujifilm berjaya menembusi pasaran-pasaran lain.

Meskipun Kodak telah diisytihar muflis, jenama ini masih lagi ada pasaran niche mereka sendiri. Baru-baru ini, Kodak membuat pengumuman bahawa produk produk mereka akan dinaikkan harga pada Januari tahun hadapan ekoran perminantaan yang agak tinggi.

Oleh sebab itu, Kodak masih lagi boleh dikira sebagai relevan untuk sesetengah kumpuluan contohnya jurugambar profesional yang suka akan aestetik filem fotografi.

Akan tetapi, industri filem juga dijangka bakal mati di masa akan datang kerana risiko pencemaran dari bahan kimia yang digunakan. Sekiranya industri filem fotografi mati, apakah nasib yang bakal menimpa Kodak nanti? Mungkinkah Kodak akan mengikuti jejak langkah pesaingnya? Kongsikan pendapat anda.

Baru-baru ini, terdapat banyak syarikat yang gulung tikar kerana penangan Covid-19 dan Nikon Malaysia merupakah salah satu darinya. Klik pautan dibawah untuk membaca.

Nikon Malaysia Bakal Hentikan Operasi Bermula 1 Januari 2021

Selepas 84 Tahun, Olympus Sedia Tamatkan Bisnes Penjualan Kamera


10 Nasihat Terbaik Untuk Zahra Dan Generasi Muda Malaysia Tentang Duit

Setahun yang lepas kami sekumpulan anak muda membuat keputusan untuk melancarkan laman web TheVocket.com sebuah laman web yang memberikan cerita cerita positif dan berinspirasi untuk pengguna internet khususnya pembaca bahasa Melayu.

Dan hari ini (lebih tepat beberapa hari lepas) viral dalam poket kita tentang video seorang anak muda, perempuan yang memberikan ucapan dihadapan pemimpin pemimpin tertinggi Malaysia. Ucapan tersebut telah memberi inspirasi kepada ramai anak muda untuk menyuarakan keluhan dan kegusaran mereka terhadap apa yang berlaku di Malaysia.

Bagi satu golongan lain, mereka merasakan Zahra ini seperti belum kenal dunia. So welcome to the real world Zahra dan para para graduan.

Melihat kepada ucapan Zahra ada beberapa point yang menarik untuk kami kongsikan semula just in case anda tidak fokus pada ucapannya.

Antara ucapannya yang menarik untuk dikongsi ialah Zahra membayangkan kehidupannya yang indah dengan gaji besar selepas menamatkan pelajaran. Zahra putus asa untuk memiliki rumah sendiri kerana survey di kawasan Ampang dan Melawati yang berharga linkungan RM700,000 ke RM900,000.

Zahra juga memberitahu dia membayar sewa rumah RM500 sebulan yang mana rumah itu dihuni oleh 8 orang. Sekiranya dibuat matematik sewa sebuah rumah mereka ialah RM4,000. Kau duduk penthouse mana ni dik?

Dan point terakhir yang menarik minat pengguna sosial media ialah Zahra terpaksa naik LRT ke tempat kerja setiap akhir bulan. Sedih kan bunyinya?

Jelas sekali masalah utama yang dihadapi oleh Zahra ialah duit. Oleh itu izinkan kami, tim Vocket berkongsi beberapa nasihat tentang duit kepada Zahra dan juga generasi muda seperti Zahra.

“the best way to complain is to make things”

10 nasihat ini adalah daripada pengalaman dan pembacaan kami yang ditulis oleh self-made millionaire Steve Siebold yang juga penulis buku “How Rich People Think”.

Dan kami juga telah mengeluarkan banyak cerita bisnes dan tip bisnes sekiranya anda mahu mengubah mindset anda.

Zahra mungkin tidak berminat untuk menjadi usahawan, tapi nasihat ini bagus untuk semua kerana semua perlukan duit. Tiada siapa yang boleh ubah hidup kita melainkan diri sendiri dan jangan bergantung kepada orang lain.

1. Dalam ekonomi pasaran terbuka, sesiapa saja boleh membuat duit sebanyak mana yang dimahukan.

2. Latar belakang anda, taraf pendidikan anda, dan IQ anda tidak relevan apabila masuk bab membuat duit.

3. Cara pantas untuk membuat duit ialah dengan menyelesaikan masalah. Lagi besar masalah yang anda selesai, lagi banyak duit yang anda buat.

4. Jangan dengar kata kata negatif yang memberitahu anda perlu bersusah payah dan perlu terima seadanya hidup anda sekarang.

5. Berdoa untuk buat duit lebih banyak. Berani untuk berfikir lebih besar. Sekiranya boleh bayar RM500 sebulan sewa rumah, kenapa tidak boleh bayar RM5,000 sebulan, kenapa tidak mampu beli rumah berharga RM5,000,000? Kenapa perlu downgrade.

6. Buang mindset penakut dan mula melihat duit dalam setiap perkara, kebebasan, peluang dan banyak lagi.

7. Menjadi kaya bukan satu keistimewaan. Menjadi kaya itu satu pilihan dan hak kita. Sekiranya anda memberi banyak nilai kepada orang ramai, anda berhak untuk menjadi kaya seperti yang anda mahu.

8. Jangan tunggu kapal lalu depan anda. Anda tidak akan diselamatkan dan dijadikan kaya oleh orang luar. Sekiranya anda mahu duit banyak, bina kapal anda sendiri. Tiada siapa datang untuk selamatkan anda.

9. Berhenti risau tentang kehabisan duit dan fokus pada membuat lebih banyak duit. Selalu risau tentang duit bukan cara untuk hidup tapi bina impian dan visi terhadap duit.

10. Berhenti bercakap kepada diri sendiri menjadi kaya itu sesuatu yang diluar kawalan anda. Hakikatnya untuk membuat duit anda perlu bekerja dan pekerjaan itu di dalam kawalan anda.

Bercakap tentang survival tidak sama dengan survive. Kepada Zahra, anda ada hak untuk berimpian tapi impian itu perlu disertakan dengan keputusan yang betul dan minda yang diset dengan betul. If you don’t like something, change it. If you can’t change it, change your attitude.

Less talking, less shopping, less spending, start doing and improving.

BACA LAGI: Bagaimana Usahawan Ini Menjana Pendapatan USD70 Juta Dengan Menjual Daging Di Lot-Lot Parking

LIKE dan FOLLOW Vocket di Facebook serta Instagram


5 Kamera DSLR Terbaik Yang Boleh Dicuba Untuk Pemula

Sehingga ke saat ini, kamera DSLR terbaik menjadi pilihan utama untuk tujuan hobi mahupun profesional. Bagi beginner, pemilihan kamera DSLR yang tepat dengan citarasa bukan suatu yang mudah.

Hal ini kerana setiap kamera DSLR direka dengan spesifikasi dan jenis tersendiri mengikut tahap kemahiran seseorang. Oleh itu, kami memperkenalkan lima pilihan kamera DSLR terbaik yang sesuai untuk digunakan oleh beginner.

Pertama sekali, anda boleh mencuba sebuah model keluaran CANON yang sedia memenuhi keperluan fotografi untuk pemula. Walaupun harga yang ditawarkan murah, kamera DSLR ini mampu menghasilkan kualiti gambar yang hampir setanding dengan kamera premium.

Paling utama sekali, kamera ini mudah untuk dikendalikan serta mempunyai paparan LCD untuk tetapan dan melihat hasil gambar yang ditangkap. Malah dilengkapi sensor APS-C 18MP serta mampu merekod video 1080p pada kelajuan 30fps dengan shutterspeed mencapai 1/4000. Kamera juga direka kompak sekaligus mudah dipegang.

Anda boleh dapatkan CANON EOS 1300D ini pada harga serendah RM1,698.90 di Shopee.

Jenama Nikon yang sudah lama wujud di dalam pasaran turut menawarkan beberapa model kamera DSLR untuk kegunaan kasual. D3500 ini menampilkan rekaan yang kompak dengan kemampuan menangkap dengan baik. Dengan kehadiran sensor DX 24.2MP yang memberikan hasil gambar yang menarik walaupun dalam gelap.

Selain mengambil gambar, anda juga boleh merakam video dengan resolusi FHD 1080P pada 60fps. Sensor juga telah direka khas untuk memastikan setiap video dan gambar yang diambil lebih jelas. Kamera ini mempunyai sambungan bluetooth, WiFi dan NFC bagi memudahkan anda memindahkan gambar untuk suntingan kelak.

Kini anda boleh dapatkan kamera Nikon D3500 dengan harga RM2,048 menerusi Shopee.

Satu buah model lagi yang berbaloi untuk didapatkan daripada jenama CANON adalah EOS 800D. Kamera ini memang sesuai buat anda yang meminati videografi keranan mempunyai autofokus dua piksel 45-point yang membolehkan rakaman video yang lebih tajam walaupun dalam keadaan bergerak.

Malah, terdapat ciri auto-face detection dan mikrofon terbina sememangnya memudahkan lagi pembikinan videografi anda. Skrin yang besar juga membolehkan anda melihat video yang dirakam secara langsung sekaligus mengetahui objek yang dirakam dalam kawasan yang betul.

CANON EOS 800D ini boleh didapatkan dengan harga RM2,799 melalui Shopee.

Antara pilihan terbaik yang digunakan ramai adalah Nikon D5600. Model ini sememangnya versatil untuk kegunaan videografi dalam pelbagai keadaan pencahayaaan. Dengan gabungan sensor dan pemproses yang padu, ia boleh menangkap imej aksi yang bergerak dengan baik.

Kamera ini berupaya merakam video dengan kualiti sehingga 1080P serta mempunyai bahagian skrin yang menggunakan sistem touchscreen. Untuk memudahkan pemindahan fail yang besar, terdapat sokongan sambungan bluetooth, WiFi dan juga NFC menerusinya.

Anda boleh dapatkan kamera terbaik untuk pemula daripada Nikon dengan harga RM3,098.99 di Shopee.

Akhir sekali, jenama terkemuka yang sentiasa dipilih oleh para pengguna baharu iaitu SONY. Menerusi Alpha A7, anda berpeluang mengambil gambar atau video di waktu malam atau keadaan gelap dengan baik dan terang kerana mempunyai sensor 24.3MP 24.3MP Full-Frame Exmor CMOS.

Menariknya, kamera ini juga hadir dengan ciri penstabilan yang mampu menawarkan hasil video dan imej yang lebih stabil pada setiap masa. Binaan juga diperbuat dari bahan aloi yang lebih tahan lasak. Malah, hadir dengan ciri sambungan WiFi dan NFC untuk pemindahan fail yang lebih pantas.

Anda boleh dapatkan kamera SONY Alpha A7 II pada harga penawaran RM5,299 di Shopee.

Beli Sekarang SONY Alpha A7 II DSLR Camera

Berdasarkan pilihan di atas, Nikon D5600 dilihat memberi pulangan yang lumayan kerana penawaran sejumlah ciri menarik dalam masa yang sama mampu menawarkan kualiti gambar dan video yang baik. Paling utama sekali, kamera Nikon dilihat lebih mesra pengguna lebih-lebih lagi buat pemula.

Diharapkan dengan senarai pilihan kamera DSLR terbaik di atas dapat memberikan pencerahan kepada anda dalam membuat pemilihan. Kamera DSLR terbaik boleh dikira sebagai pelaburan baik sekiranya anda memanfaatkan dengan membuat servis fotografi selepas anda semakin mahir dengannya.


Ini Sebabnya Orang Ramai Lebih Berminat Menggunakan Uber Dan Grab

Persaingan di antara ‘ride-sharing app’ seperti Uber/Grab dan teksi telah berlaku di seluruh dunia. Malaysia juga tidak terkecuali.

Uber/Grab dikatakan telah mengganggu periuk nasi pemandu teksi di Malaysia. Maka digerakkanlah demonstrasi pada hari bekerja selama setengah hari dalam usaha menarik perhatian kerajaan dan orang ramai. Bagaimana demonstrasi tersebut mampumengurangkan permintaan terhadap Uber dan Grab masih menjadi misteri.

Pada masa yang sama telah wujud beberapa ‘app’ bagi membantu pemandu teksi. Kewujudan aplikasi seperti iTeksi dan Taxi2u- walaupun dialu-alukan, tetapi masih tidak menangani isu sebenar yang membelenggu pemandu teksi sekian lama.

Isu pertama adalah struktur kos (cost structure).

Kita semua tahu bagaimana amalan industri teksi di Malaysia. Kerajaan mengeluarkan permit teksi dan diberikan syarikat dan ada permit untuk individu untuk mereka beroperasi.

65,292 permit teksi telah dikeluarkan dan 62% (40,480) adalah diberi kepada syarikat dan selebihnya kepada individu.

Syarikat-syarikat yang memegang permit ini kemudiannya menyewakan permit tersebut kepada pemandu teksi. Biasanya, permit tersebut disewakan sekali dengan kereta dalam konsep ‘sewa-beli’ atau sistem pajakan.

Maka, pemandu-pemandu ini akan mengikat kontrak dan bersetuju untuk membayar sejumlah bayaran tetap setiap hari kepada syarikat pemegang permit teksi.

Permit dapat, kereta pun dapat. Bagus bukan? Malangnya, tidak.

Pemandu-pemandu teksi yang terikat dengan sistem pajakan ini terpaksa membayar kos yang mahal iaitu RM55 sehari. Ini bermaksud RM1,650 sebulan bagi tempoh 5 tahun. Dan…mereka hanya mendapat kereta Proton Saga atau Persona (harga pasaran: RM500 sebulan). Sedangkan pada kadar bulanan itu, mereka boleh perolehi Honda Civic ataupun Toyota Altis.

Persoalanya, mengapakah mereka dikenakan bayaran lebih 3 kali ganda?

Kita boleh faham sekiranya syarikat teksi menggunakan duit sewaan tersebut untuk melabur kembali kepada teknologi dan kualiti servis bagi memajukan industri teksi negara. Namun, nampaknya tidak.

Jika tidak, mengapa pemandu teksi kita dikatakan adalah yang terburuk di dunia?

Jadi, adakah syarikat-syarikat yang diberikan permit teksi ini hanya untung atas angin? Adakah tidak ada nilai tambah yang diberikan kepada pengguna, industri dan juga kepada sistem pengangkutan awam bandar? Nampaknya, ya.

Di sinilah punca utama yang menyebabkan pemandu teksi sukar untuk bersaing dengan pemandu Uber dan Grab.

Mereka memulakan ‘persaingan’ dengan liabiliti RM55 setiap hari. Sedangkan kos pemandu Uber dan Grab adalah kosong (RM0).

Pemandu teksi tidak mempunyai kekerapan mendapat penumpang yang tinggi sebagaimana pemandu Uber dan Grab. Biasanya mereka mengambil masa 4-6 jam untuk meperoleh RM55 bagi ‘break-even’.

Tanpa teknologi dalam membantu meningkatkan kekerapan mendapatkan penumpang telah mengakibatkan pemandu teksi menunggu di lapangan terbang, stesen LRT, pusat beli belah berjam-jam lamanya hanya untuk mendapatkan seorang penumpang. Bukankah ini tindakan yang kurang produktif?

Disebabkan kurang produktif, mereka terpaksa bekerja lebih 10 jam sehari bagi mendapatkan keuntungan.

Sedangkan, pemandu Uber dan Grab hanya perlu bekerja beberapa jam untuk mendapat untung kerana kos mereka rendah dan kekerapan mendapatkan penumpang adalah tinggi.

Bukankah ini suatu persaingan yang tidak adil?

Isu kedua adalah ‘peak-hours reliability’ iaitu kecekapan ketika waktu puncak.

Secara amnya, permintaan terhadap teksi berubah-ubah mengikut waktu dan keadaan. Permintaan menjadi sekali ganda lebih banyak ketika hujan, waktu pergi/balik kerja dan malam minggu. Dalam erti kata lain, permintaan adalah elastik.

Akan tetapi, ‘supply’ teksi adalah tetap (constant).

Pemandu teksi mendakwa berlaku lambakan teksi di jalan raya. Namun, pihak berkuasa berpendapat sebaliknya dengan mengatakan permintaan tidak pernah cukup.

Siapakah yang benar? Jawapannya, kedua-duanya.

Lambakan teksi berlaku ketika di waktu ‘non-peak hours’ dan permintaan meningkat apabila ‘peak hours’.

Oleh itu, bagaimanakah teksi mampu menangani isu tersebut?

Uber dan Grab nampaknya berjaya memberikan solusi dengan menggunakan kaedah fleksibiliti harga di mana kadar tambang di kawasan yang sedang sibuk akan dinaikkan. Ini membuatkan pemandu Uber dan Grab terdorong untuk ke sana bagi memenuhi permintaan.

Pemandu teksi tidak mempunyai keupayaan sedemikian dan membawa kita kepada isu ketiga iaitu fleksibiliti harga.

Kadar tambang teksi adalah tetap berdasarkan meter. Selain daripada caj minimum, sistem perkiraan tambang meter ataupun kupon tidak akan boleh mengatasi isu ‘peak hours reliability kerana pemandu tidak ada insentif bagi memenuhi permintaan yang sentiasa berubah-ubah.

Mengambil kira tiga isu ini, apakah perkara terbaik yang boleh dilakukan untuk mencari jalan penyelesaian?

Wajarkah perkhidmatan ‘ride-sharing app’ diharamkan?

Adakah sudah tiba masanya konsep pajakan teksi dimansuhkan?

Baru-baru ini jadi viral berkenaan TS Wahid Omar bawa Uber. Kebetulan pula keluar dah berita SPAD akan perkenalkan solusi bagi membenarkan operasi Uber dan Grab.

Terdapat juga sesetengah pihak yang mahukan Uber dan Grab diharamkan servis mereka.

Kononnya dengan pengharaman ini, periuk nasi pemandu teksi akan terbela.

Sekali pandang, memang rasional sentimen ini dan ada kebenarannya juga.

Tetapi adakah dengan pengharaman servis seperti Uber dan Grab ini akan menyelesaikan masalah-masalah meruncing seperti kualiti servis teksi, ‘peak-hour reliability’, dan ‘urban mobility’?

Bagaimana pula dengan ‘underserved area’ seperti Salak Selatan, Sepang, Selayang, Rawang yang tidak mempunyai jaringan LRT/MRT dan kekurangan teksi?

Uber boleh menyediakan perkhidmatan mereka kerana mereka mempunyai ‘price-mechanism’ yang elastik untuk mengajak pemandu-pemandu mereka ke kawasan-kawasan tersebut.

Pada masa yang sama, 17% perjalanan Uber adalah bersifat ‘last-mile trip’ yang mana pengguna menggunakan Uber untuk pergi ke pejabat atau pulang ke rumah dari stesen LRT.

Ketika waktu puncak seperti ‘office hour’ atau hujan lebat, perkhidmatan teksi tidak mencukupi untuk mengambil penumpang ekoran permintaan yang tinggi. (Double volume selalunya).

Dengan Uber, purata waktu mengambil penumpang di Kuala Lumpur adalah 4.1 minit. Walaupun ianya masih tinggi berbanding dengan New York (2.8 minit) dan London (3.3 minit), ia jauh lebih baik dari mencuba nasib dengan menanti di tepi jalan

Oleh itu, 350 ribu pengguna Uber (yang telah berdaftar) tidak semestinya akan kembali menggunakan teksi walaupun perkhidmatan Uber diharamkan.

Apatah lagi, dalam skala Uber sekarang- mereka telah mewujudkan sebuah industri yang mana telah menyumbang kembali kepada ekonomi negara.

Dengan 60 ribu pemandu Uber (18% pemandu sepenuh masa dan selebihnya hanya membawa 10 jam seminggu) dan 250 ribu perjalanan ‘completed’ pada 2015, nilai ekonomi Uber adalah sekitar RM200 juta sebulan.

Selepas ditolak komisen Uber sekitar 20-25%, kita bercakap tentang hampir RM1 billion yang mengalir dalam ekonomi negara dalam bentuk pendapatan kepada pemandu. (baca: rakyat Malaysia).

Purata pendapatan pemandu Uber adalah RM4,800 sebulan. Lebih tinggi dari purata pendapatan kebanyakan pekerjaan.

Ini tidak dikira kesan hiliran seperti sumbangan kepada bengkel kereta melalui penyelenggaraan kenderaan oleh pemandu Uber, cukai pendapatan kepada kerajaan dan lebih penting- peningkatan produktiviti hasil daripada penjimatan masa yang diperolehi dengan menggunakan Uber.

Oleh itu, jika kita merupakan pembuat dasar- perkara-perkara ini perlulah diambil kira.

Apa yang perlu ditanya adalah ‘apakah yang kita mahu?’

Periuk nasi pemandu teksi?
Pengangkutan awam yang lebih effisien tanpa monopoli syariakt permit teksi?
Produktiviti yang meningkat?
Keselamatan perjalanan menggunakan Uber/Grab?

Di akhirnya, sudah pasti akan ada pihak yang ‘lose-out’ daripada situasi ini. Tetapi pihak yang rugi tidak semestinya akan terus kerugian.

Mereka boleh diberikan ganti rugi dalam pelbagai bentuk lain.

Apakah solusi terbaik kepada isu ini? Bersambung ke bahagian akhir.

(Data yang digunakan adalah untuk kes Uber sahaja. Atas sebab tertentu, data berkenaan Grab tak dapat)

BACA: Pemandu Uber Ini Beritahu Bagaimana Dia Beroperasi Dan Pendapatannya

Daftar Uber sekarang dan dapatkan tambang PERCUMA untuk kali pertama di sini.


Ini Sebabnya Pemerah Jus Ini Bernilai $700 USD

Agak mengejutkan sebuah pemerah jus dijual pada harga $700 USD. Malah berita ini juga mengejutkan buat rakyat Amerika sendiri. Terlalu mahal dan tidak masuk akal. Namun, tahukah anda apa yang membezakan Pemerah Jus Juicero dengan pemerah jus yang lain?

Doug Evan selaku pencipta Pemerah Jus Juicero mengambil pendekatan berbeza dengan menyediakan sebuah jus yang sangat-sangat memudahkan pengguna. Bukan sahaja, anda tidak perlu potong atau terus boleh campak buah-buahan dan sayur-sayuran kedalam pemerah, kerja anda lebih mudah dengan Juicero.

Syarikat yang sudah menerima dana hampir 120 juta ini menggunakan teknologi baru dimana pengguna cuma perlu masukkan plastik yang sudah dimasukkan beberapa sayur-sayuran dan buah-buahan yang dijamin kualiti dan kesegarannya ke dalam mesin. Seterusnya, Juicero akan perahkan bagi mendapatkan jus yang segar. Cuma plastik yang perlu dibuang, pengguna tidak lagi perlu membersihkan sebarang peralatan sepertimana pemerah-pemerah jus yang lain.

Adakah $700 USD berbaloi dengan teknologi yang ada pada Juicero? Mungkin orang seperti saya yang jarang meminum jus bukanlah ‘target market’ mereka. Walaubagaimanapun, USP atau ‘unique selling point’ yang ada pada Juicero sangatlah menarik hati saya.

Pada iklan mereka, syarikat ini menunjukkan betapa payahnya menggunakan pemerah jus jenama lain berbanding Juicero. Berdasarkan jumlah dana yang diterima, jelas menunjukkan meskipun anda mempunyai syarikat yang mengeluarkan produk mahal berbanding pesaing, USP yang kuat berjaya menandingi jenama-jenama pesaing yang lain.

Juicero setakat ini cuma dijual sekitar California dan bakal dijual seluruh dunia pada harga $700 USD. Kami kurang pasti berapa harganya apabila Juicero tiba di Malaysia.


Ini Sebabnya Sistem Pembayaran Terbuka Di Lebuh Raya Ambil Masa Untuk Dilaksana

Menteri Kerja Raya, YB Alexander Nanta Linggi pada hari Selasa lalu telah mengumumkan bahawa lebuh raya di Malaysia akan mengadaptasi sistem pembayaran terbuka. Difahamkan sebanyak lima lebuh raya akan melaksanakan penerimaan kad kredit dan debit bermula September ini.

Rakyat menyambut berita itu dengan gembiranya namun masih timbul beberapa persoalan menerusinya. Antara persoalan yang gemar dilontarkan oleh pengguna termasuklah mengapa sistem pembayaran terbuka di lebuh raya mengambil masa lama untuk dilaksana.

Terbaharu, Dato Seri Alexander Nanta Linggi memuat naik kenyataan di media sosial untuk menjawab persoalan tersebut. Secara ringkas, Alexander menyatakan lima lebuh raya dipilih bagi memastikan sistem dapat berfungsi dengan baik.

Jadi ia tidak boleh dilaksanakan secara tergesa-gesa tanpa membuat kajian penuh perancangan, pembangunan dan ujian. Ini supaya dapat mengelakkan masalah yang menyusahkan pengguna kelak.

Sistem pembayaran terbuka mengambil masa untuk dilaksanakan kerana banyak proses perlu dilalui. Alexander menerangkan usaha ini telah dibuat sejak 2022 oleh Bahagian Pembangunan dan Penswastaan (BPP), Kementerian Kerja Raya (KKR).

Antara proses yang dimaksudkan adalah aspek teknikal, perundangan dan kewangan melibatkan pelbagai pihak sebelum keputusan dicapai untuk dilaksanakan di lima lebuh raya. Pelaksanaan ini akan diluaskan lagi kepada lebuh raya lain juga.

Keputusan untuk melaksanakan sistem pembayaran terbuka di tol terletak di bawah bidang kuasa Kementerian Kerja Raya dan bukannya Kementerian Kewangan atau Kementerian Pengangkutan. Perkara ini dijelaskan Alexander supaya orang ramai faham dan menunggu pengumuman KKR untuk perkembangan terbaru.


Ini Sebabnya Terdapat Kapal Angkasa ‘Terhempas’ Di Gangnam, Korea

Baru-baru ini, sebuah ‘kapal angkasa’ telah terhempas di Gangnam, Korea Selatan dan berita tersebut telah menjadi topik perbualan hangat warganet negara itu.

Perkara yang aneh itu pastinya mengundang rasa ingin tahu warga Korea Selatan. Oleh itu, meskipun kawasan tersebut dijaga rapi oleh pegawai, kawasan tersebut tetap dikerumuni orang ramai untuk menangkap gambar.

Akan tetapi, setelah lama diperhatikan, ‘kapal angkasa’ yang kononnya terhempas itu rupa-rupanya hanyalah sebuah prop yang diletakkan oleh Netflix sebagai sebuah promosi untuk filem terbaharu mereka bertajuk Space Sweepers yang bakal ditayangkan pada 5 Februari 2021 ini.

Lengkap dengan logo Netflix diatasnya, sebuah penanda yang bertulis Spaceship ‘Victory’ will be collected on February 5 (kapal angkasa Victory akan diambil pada 5 hari bulan Februari) turut disertakan di kawasan tersebut.

It looks so cool!!! Promotion for Space Sweepers at Gangnam 🚀

Space Sweepers on Netflix, February 5th. Please stream legally!!! Do not support illegal uploaders!!!

© Sung_si_yeon (the vid) pic.twitter.com/I12X3X9RYv

they say it's for the promotional video of space sweepers djdhgkshsvds pic.twitter.com/ifl58KoGH1

OMG space ship was spotted crashed at Gangnam site in Korea ?😂🤩how freaking cool is that ?I’m so up 4 this heated promo going on 👏🔥whomever comes out w/ this idea is just amazing! #SongJoongKi movie #SpaceSweepers this 5th Feb! (1-4) cr via 宋仲基贴吧官博 pic.twitter.com/rddAFCTwjS

— JoongKi_MY (@SongjoongkiMY) January 11, 2021

Idea kreatif dari Netflix tersebut bukan sahaja berjaya menarik perhatian warga Korea Selatan malah, idea tersebut turut dipuji oleh peminat antarabangsa.

Filem yang berpaksikan genre sci-fi ini dikatakan mempunyai konsep angkasa lepas mirip filem Star Wars dan dibintangi barisan pelakon yang cukup berbakat seperti Song Joong-ki, Kim Tae-ri, Jin Sun-kyu, Yoo Hae-jin dan ramai lagi.

Difahamkan filem ini berlatarkan tahun 2092 dan berkisarkan tentang kru kapal The Victory yang bertugas untuk mengumpul sisa berbahaya di angkasa lepas yang secara tidak sengaja telah terjumpa dengan sebuah robot berbentuk manusia bernama Dorothy.

Bagaimanakah agaknya pengakhiran filem ini? Filem dan drama dari Korea Selatan kebanyakkanya padat dengan unsur plot twist, adakah filem ini pun begitu? Sama-samalah kita nantikan!

Belum menonton trailer filem ini? Klik pada pautan di bawah!

Tonton Trailer Space Sweepers, Filem Korea Dengan Konsep Angkasa Lepas Mirip Star Wars


Ini Sebabnya Warga Israel Terlalu ‘Ghairah’ Mahu Melawat Malaysia Meskipun Diharamkan

Umum mengetahui bahawa warga Israel diharamkan untuk melawat ke negara kita, Malaysia termasuk 20 buah negara yang lain.

Namun, dengan adanya servis ‘membeli’ kerakyatan negara Belanda atau negara Caribbean, warga Israel misalnya vloger terkenal, Nas Daily kini boleh memasuki Malaysia. Namun persoalannya, mengapakah warga Israel terlalu ingin melawat dan memasuki ke Malaysia?

Jawapan bagi persoalan itu telah dijelaskan menerusi perkongsian seorang pengguna Twitter @Harris yang memetik perkongsian pengalaman seorang pengguna Facebook bernama Haim Katri, warga Israel yang mempunyai status kerakyatan Belanda dan pernah berkunjung ke Malaysia pada awal tahun 2020 yang lalu melalui pasport negara tersebut.

Sebab kenapa ramai orang Israel macam Nas Daily fanatik sangat nak masuk ke Malaysia.

Melalui perkongsian pengalaman warga Israel yang mempunyai kewarganegaraan Belanda telah masuk untuk melancong ke Malaysia melalui passport Belanda… pic.twitter.com/lCIfFv2Ku0

— Cpt. Harris🇲🇾 (@Blakk_Harris) May 16, 2021

Berdasarkan catatan pengalaman sewaktu melawat Malaysia seperti yang ditulis oleh Haim Katri, beliau berasa terkejut setelah melihat perbezaan negara Malaysia yang amat ketara sekali tidak sama seperti yang digambarkan dan disangkakan sebelum ini.

Seperti yang kita tahu, Malaysia merupakan negara Islam yang paling lantang bersuara menentang kekejaman Israel dan tidak mempunyai apa-apa hubungan dengan negara haram itu. Oleh itu, Haim serta warga Israel yang lain menggambarkan Malaysia sebagai negara ‘radikal agama’ (fahaman agama yang dikaitkan dengan keganasan) yang mundur dan miskin.

Namun persepsi Haim berubah setelah beliau berjaya memasuki Malaysia melalui pasport negara Belanda. Beliau terkejut setelah mengetahui bahawa Malaysia merupakan negara yang bebas menganut mana-mana sahaja agama. Rakyat kita juga dikatakannya bertoleransi malahan negara kita dianggap lebih maju berbanding negara-negara Islam yang lain.

“Saya tiba di Kuala Lumpur dan penyambut tetamu di hotel menyambut saya dengan tutur bahasa Inggeris yang lebih baik daripada saya.

“Malah, remaja serta seluruh lapisan umur tidak segan mengucap ‘selamat tahun baharu’ dan bertanya khabar mengenai saya,” tulis Haim.

Sepanjang empat hari di Malaysia, Haim menggambarkan perasaan damai kerana dapat berbual dengan ramai orang termasuk lelaki dan wanita. Katanya Malaysia merupakan sebuah negara demokratik serta berbilang budaya dan agama yang sempurna jika dibandingkan dengan Israel, negara diktator yang hanya mementingkan satu agama sahaja iaitu Yahudi Zionis.

Sebelum ini Nas Daily berjaya memiliki pasport yang membenarkan beliau memasuki Malaysia. Klik pautan di bawah untuk membacanya.

Kegigihan Nas Daily Terbalas, Beliau Kini Boleh Masuk Malaysia Selepas Dapat Pasport Ini

Ini Sebab Kenapa Negara-Negara Islam Mengiktiraf Kedaulatan Israel

Pernah Tular Tahun 2016, Aktivis Warga Israel Cerita Kembali Pengalaman Mengembara Di Malaysia


Ini Sebenarnya Maksud Di Sebalik ‘Username’ Instagram Selebriti Korea Selatan

Instagram merupakan sebuah platform yang sering kita gunakan. Ada yang menggunakannya sebagai platform untuk menjual barangan dan ada juga sekadar untuk berkongsi aktiviti harian. Laman media sosial ini tidaklah hanya digunakan di Malaysia sahaja malah, ianya digunakan di seluruh dunia termasuk di Korea Selatan.

Walaupun warga Korea Selatan jarang menggunakan laman media sosial seperti Facebook dan Twitter kerana mereka juga mempunyai laman media sosial yang hampir sama di sana, Instagram merupakan salah satu platform yang mereka gunakan, terutamanya selebriti Korea. Umumnya, para selebriti menggunakan Instagram untuk berinteraksi bersama peminat disamping mengongsikan aktiviti harian mereka.

Kebanyakan orang ramai akan menggunakan nama sendiri ketika membuat username, akan tetapi ada juga yang menggunakan kreativiti sendiri dalam mereka nama yang unik di Instagram atas tujuan branding atau suka-suka dan ada juga kerana nama tersebut terselit maksud atau memori yang bermakna.

Sama seperti kita, ramai selebriti Korea yang menggunakan nama sendiri sebagai username. Akan tetapi terdapat juga selebriti yang menggunakan nama yang agak aneh namun masih kekal kreatif di Instagram mereka.

Apabila melihat nama-nama yang digunakan mereka ini, pastinya kita tertanya-tanya, apakah maksud disebalik nama yang dipilih? Ada makna yang istimewa ke disebalik nama-nama tersebut? Tidak ingin anda semua tertanya-tanya, hari ini kami kongsikan beberapa username Instagram seleberiti Korea dan makna disebalik username mereka.

Siapa yang tidak kenal dengan bintang Korea ini? Wajahnya sering menghiasi drama-drama meletop di Korea seperti Scarlet Heart Ryeo dan Hotel Del Luna dan suara merdunya pula sering juga didengari di corong-corong radio.

Pernah terfikir tak apa sebenarnya maksud disebalik username si cantik ini? Nama sebenar IU ialah Lee Ji-eun, tapi kenapa lain pula nama yang dipilih sebagai username? Sebenarnya ‘dlwlrma’ itu memang namanya yang ditulis berdasarkan keyboard hangul di atas keyboard biasa.

Pemilik kepada wajah jelita ini merupakan bekas ahli kumpulan F(x) dan adik kepada bekas ahli kumpulan Girl’s Generation, Jessica Jung. Krystal cukup dikenali di persada seni Korea Selatan kerana mempunyai suara yang merdu dan juga bakat lakonan yang wajar dipuji disamping mempunyai wajah yang cantik iras-iras Yoon-ah dari Girl’s Generation.

Krystal memang pandai bertutur dalam banyak bahasa jadi tidak hairanlah kenapa beliau menggunakan ayat bahasa Perancis yang bermaksud ‘anda boleh melihat saya’ sebagai username di Instagram, kreatif bukan?

A post shared by 한솔 Vernon 최 (@chwenotchew)

Rapper kepada kumpulan SEVENTEEN ini merupakan seorang yang berdarah kacukan dan wajahnya sering kali disamakan dengan wajah pelakon Hollywood, Leonardo DiCaprio ketika muda.

Nama sebenar idol ini adalah Choi Han-sol. Di Korea, cara sebutan buat nama keluarga ‘Choi’ ialah ‘chwe’ dan bukanlah ‘coi’ atau ‘chew’ oleh itu, idol ini menggunakan nama ‘chwenotchew’ sebagai username Instagram. Kreativiti Vernon tersebut sudah pasti membuat peminatnya terhibur.

Nama pelakon utama buat drama Start-Up ini sudah semakin popular oleh kerana kejayaan yang berjaya diperoleh drama tersebut. Meskipun bakat lakonannya sering dikritik, lakonan pelakon muda ini sudah mula menerima pujian kerana dikatakan sudah semakin baik.

Sama seperti IU, maksud disebalik username Joo-hyuk ialah namanya yang ditulis berdasarkan keyboard hangul di atas keyboard biasa.

Ahli kepada kumpulan EXO ini memang terkenal kerana wajahnya yang kacak. Nama sebenar SUHO ialah Kim Jun-myeon dan menurutnya di sebuah wawancara yang dibuat untuk filem Glory Day yang pernah dilakonya pada tahun 2016, nama ‘Jun-myeon’ agak kurang komersial untuk digunakan sebagai stagename seorang idol. oleh itu beliau menggunakan nama SUHO yang bermaksud ‘penjaga’.

Sama seperti nama yang dipilih buat filem tersebut, SUHO memilih untuk menggunakan nama sendiri kerana menurutnya nama tersebut adalah nama yang diberi oleh ibu bapanya jadi ianya adalah istimewa. Akan tetapi, untuk membuatkan username tersebut tampil lebih kreatif, SUHO menukar ‘myeon’ kepada cotton kerana ‘myeon’ dalam bahasa Inggeris bermaksud kapas.

Ketua kumpulan SHINee ini memang terkenal dengan vokalnya yang mantap dan personalitinya yang kelakar. Bila dilihat nama yang dipilih sebagai username Instagram, mungkin ada rasa nama yang dilipih ini merupakan huruf-huruf random yang dipilih penyanyi tersebut namun tidak.

Ini bukanlah kombinasi huruf yang random, sebaliknya ianya bermaksud ‘Insta Majinki’ jika di tulis kembali di keyboard hangul. Kepada yang tidak tahu, Jin-ki merupakan nama sebenar penyanyi ini jadi tidak hairanlah kenapa nama tersebut digunakan.

Kalau anda pernah menonton drama Crash Landing on You, pastinya wajah jelita ini sudah tidak asing lagi bagi anda. Seperti yang anda tahu, nama pelakon jelita yang membawa watak Yoon Se-ri ini ialah Son Ye-jin, tapi kenapa Instagram beliau diberi nama ‘yejinhand’ pula?

Mari kita belajar sedikit bahasa Korea! ‘Son’ dalam bahasa Korea membawa maksud tangan, oleh itu tidak hairan lah kenapa si cantik ini memilih untuk meletakkan perkataan hand sebagai ganti untuk ‘Son’.

Jejaka tampan ini merupakan ahli kepada kumpulan NCT dan merupakan penyanyi utama buat kumpulan tersebut. Seperti yang anda tahu, nama sebenar idol ini adalah Do Young, jadi apakah maksud disebalik username beliau?

Kalau tadi kita belajar tentang anggota badan, kali ini kita belajar nombor dalam bahasa Korea pula! ‘0’ dari ‘do0_nct’ bermaksud ‘Yong’ oleh itu jika dibaca kembali, username idol tersebut ialah ‘doyoung nct’ dan bukanlah ‘do kosong nct’ atau ‘do nct’. Senang betul nak ringkaskan nama bukan? Ada lagi username menarik yang kami terlepas pandang? Kongsikan!

Sementara itu, siri Netflix ‘Sweet Home’ yang baru sahaja ditayangkan baru-baru ini telah trending, klik pada pautan di bawah untuk tahu sebab-sebab kenapa anda patut tontot siri tersebut!

‘Trending’ Selepas Tiga Hari Ditayangkan, Ini Sebabnya Anda Wajib Tonton Siri Sweet Home

Alice In Borderland, Siri Thriller Hebat Yang Sedang ‘Trending’ Di Netflix


Ini Sebenarnya Yang Mungkin Terjadi Selepas Petikan Jari Thanos

Semua sedia maklum apa yang terjadi dalam pengakhiran filem Infinity War. Selepas petikan jari Thanos, bilangan penduduk (termasuk haiwan dan tumbuh-tumbuhan) dalam alam semesta berkurangan sebanyak separuh.

Apa sebenarnya yang akan terjadi jika separuh daripada penduduk bumi lenyap secara tiba-tiba? Adakah ianya sesuatu yang baik atau sebaliknya? Menurut penerangan What If, ianya mungkin satu perkara yang baik sebenarnya dan mungkin juga tidak.

Keburukan yang muncul selepas Thanos memetik jari adalah anda tidak tahu siapa yang akan lenyap; mungkin rakan baik atau keluarga anda akan lenyap. Keduanya, ianya bakal membuatkan dunia huru-hara apabila kapal terbang jatuh ke bumi kerana kebanyakkan pilot lenyap ketika kapal terbang masih di atas. Begitu juga di daratan kemalangan jalan raya akan berlaku di seluruh dunia.

Kebaikkannya? Banyak. Ketika ini, kita menghadapi masalah ‘over population’ di sesetengah negara dan jika perkara ini benar-benar berlaku, penduduk dunia boleh hidup lebih ‘selesa’ dengan bilangan penduduk yang kurang. Pencemaran udara juga dapat dikurangkan dan paling menarik adalah nilai hartanah bakal menjadi sangat murah di waktu ini.

Jika dipandang dari satu aspek, Thanos adalah ‘hero’ yang tidak disanjung. Anda setuju dengan motif Thanos selepas menonton video ini?


‘Ini Semua Khurafat!’ – Dakwa Mandi Di Tasik Dayang Bunting Mampu Dapatkan Zuriat Cetus Perbincangan Netizen

Pulau Langkawi merupakan destinasi pilihan ramai orang untuk bercuti dan juga untuk ‘honeymoon’. Pulau yang penuh dengan kisah lagenda dan mitos, mesti anda pernah dengar pelbagai kisah tentang Pulau Langkawi, bukan?

Antara mitos yang sering diwar-warkan sejak lama dahulu adalah bagi mereka yang mahu zuriat boleh berikhtiar mandi di Tasik Dayang Bunting. Terbaharu, ada video di TikTok yang berkongsi kejayaan mereka mendapatkan zuriat selepas berikhtiar di Tasik Dayang Bunting.

Kat Tiktok ada pasal Tasik Dayang Bunting untuk orang TTC. Siap ada yang gi travel sana sebab ramai share success stories. This is the danger of internet. Bebenda khurafat macam ni… boleh memesongkn orang. pic.twitter.com/uiHerEjEcv

— Malissa Ali (@malissaali) May 12, 2022

Oleh itu, pengguna Twitter @malissaali telah menyuarakan kebimbangannya akan kisah-kisah yang dikongsi. Menurutnya, ‘ikhtiar’ yang dilakukan itu adalah khurafat dan boleh jatuh syirik serta memesongkan akidah seseorang.

Perkongsian tersebut telah meraih perhatian ramai orang dan rata-rata netizen mengatakan mitos itu telah lama diwar-warkan dalam masyarakat. Bukan itu sahaja, para netizen juga pelik masih ada yang percaya kepercayaan lama di zaman moden ini.

Benda ni dah lama. Masa aku try nak conceived pun ada ramai suruh try. I just said no. Ikhtiar tak menghalalkan cara. Believe in God, Sciene & timing. InshaaAllah. I got my bundle of joy after years of trying & after I put a 100% trust to Allah. HE KNOWS BEST ❤ https://t.co/0GUc1JiT5m

— FATIHAH BINI DAESUNG 𓆩♡𓆪🍀🇲🇾 (@CTea_ahhhh) May 13, 2022

the first time when i heard about this myth i was like “that’s stupid” and then i saw some people rendam lagilah yang “tak betul korang ni” https://t.co/8yK2IjK2ie

— iris • ryo suzaki?! (@ayfahhh) May 12, 2022

If you're trying to conceive, banyakkan istighfar. Dr.Kamilin pernah share. Not sure it's based on hadith or Quran verse. Lupa. Blm ada rezeki anak tu ujian tauhid jgk. Kalau buat benda khurafat, lagi mengundang murka Allah. If you want any "door" opened for you, istighfar a lot. https://t.co/L3ngND9IdO

Before it went viral on TikTok, this is an old kepercayaan…but it's not surprising really. Orang kita ni berdegar-degar tegur orang sebab dosa peribadi tapi bila yang khurafat, yang munafik, yang zalim buat-buat tak nampak and kadang join participate kasi support. https://t.co/qoiVldeqlM

— iliiiiiiiiiiiiiiiiii (@woeizmeme) May 12, 2022

Rata-rata netizen juga mengatakan tidak seharusnya amalan khurafat ini dipraktikkan lagi dan sebagai individu beragama Islam, haruslah percaya pada Allah serta anggap ia satu ujian apabila belum dikurniakan zuriat. Tidak salah berusaha tetapi haruslah berlandaskan ajaran Islam kerana ia boleh memesongkan akidah seseorang.

Sementara itu, kami kongsikan aktiviti menarik yang boleh anda lakukan di Pulau Langkawi. Klik sahaja pautan di bawah ini.

23 Aktiviti Menarik Di Pulau Langkawi. #10 Dan #13 Paling Terbaru!

8 Resort Tepi Sawah Padi Di Langkawi, Kedah Buat Saya Jatuh Cinta

Tip Dan Itinerari Bercuti 5 Hari Di Langkawi Termasuk Aktiviti Skydiving


‘Ini Semua Wayang Sahaja’- Golongan Antivaksin Tidak Percaya Perdana Menteri Terima Suntikan Vaksin

Semalam merupakan detik bersejarah apabila Perdana Menteri Tan Sri Muhyiddin Yassin menjadi individu pertama di negara ini yang menerima vaksin Pfizer-BioNTech.

Malah, secara rasmi program vaksinasi telah bermula di negara kita dengan memberikan keutamaan kepada petugas barisan hadapan. Malah, program vaksinasi ini turut disambut baik oleh rakyat Malaysia.

Akan tetapi, menjengah ke ruangan komen, golongan antivaksin tidak percaya Tan Sri Muhyiddin Yassin telah menerima suntikan vaksin tersebut. Malah, ada juga yang mendakwa bahawa ia hanya sekadar hiasan walaupun proses vaksinasi tersebut dijalankan secara ‘live’ di kaca TV.

Bukan itu sahaja, ada juga yang mempersoalkan kenapa pada jarum tersebut pada mulanya berwarna biru kemudian bertukar warna oren.

Isu berkaitan jarum yang berlainan warna itu dijelaskan oleh Dr Fakhrul Fardzi di Twitter dimana jarum berwarna biru digunakan untuk menyedut ke dalam picagari dan jarum berwarna oren tersebut digunakan untuk menyuntik.

Sedut pakai jarum biru, adalah prosedur biasa. Kadang kita pakai jarum hijau. Tak kisah pakai jarum apa pon, jarum yang kita sedut ini akan dibuang.

— Fahkrul Radzi (@DrRadzi) February 24, 2021

Malah, jarum tersebut akan dibuang dan bukannya diguna semula. Jarum yang digunakan turut memiliki saiz yang berbeza dimana untuk menyedut perlukan saiz yang besar manakala untuk menyuntik perlu menggunakan jarum yang halus.

Apakah pendapat anda akan isu yang dibangkitkan oleh golongan antivaksin ini? Sudahkah anda bersedia untuk menerima vaksin COVID-19 ini?

Sementara itu, kami kongsikan beberapa artikel berkaitan vaksinasi pada pautan di bawah ini.

Muhyiddin Disuntik Vaksin COVID-19, Lancar Program Imunisasi COVID-19 Kebangsaan Hari Ini

Berikut Adalah Cara-Cara Untuk Mendaftar Vaksin COVID-19 Dengan Kemas Kini Terkini MySejahtera


Ini Senarai 10 Petanda Yang Menunjukkan Dia Adalah Jodoh Kita. No 4 Paling Susah Nak Dapat.

Kekasih kita itu bersikap bersahaja dan tidak berlakon. Cuba perhatikan cara dia berpakaian, cara percakapan, cara ketawa serta cara makan dan minum. Adakah ia spontan dan tidak dikawal ataupun kelihatan pelik.

Kalau ia nampak kurang selesa dengan gayanya, sah dia sedang berlakon. Kadang-kadang, kita dapat mengesan yang dia sedang berlakon. Tetapi, apabila dia tampil bersahaja dan tidak dibuat-buat, maka dia adalah calon hidup kita yang sesuai. Jika tidak, dia mungkin bukan jodoh kita.

Walaupun kita selalu bersamanya, tidak ada sedikit pun perasaan bosan, jemu ataupun tertekan pada diri kita. Semakin hari semakin sayang kepadanya. Kita sentiasa tenang, gembira dan dia menjadi pengubat kedukaan kita.

Dia juga merasainya. Rasa senang sekali apabila bersama. Apabila berjauhan, terasa sedikit tekanan dan rasa ingin berjumpa dengannya. Tidak kira siang ataupun malam, ketiadaannya terasa sedikit kehilangan.

Apapun kisah silam yang pernah kita lakukan, dia tidak ambil peduli. Mungkin dia tahu perpisahan dengan bekas kekasihnya sebelum ini kita yang mulakan. Dia juga tidak mengambil kisah siapa kita sebelum ini. Yang penting, siapa kita sekarang.

Biarpun dia tahu yang kita pernah mempunyai kekasih sebelumnya, dia tidak ambil hati langsung. Yang dia tahu, kita adalah miliknya kini. Dia juga sedia berkongsi kisah silamnya. Tidak perlu menyimpan rahsia apabila dia sudah bersedia menjadi pasangan hidup kita.

Dia tidak kisah apa yang kita lakukan asalkan tidak menyalahi hukum hakam agama. Sikap jujur yang dipamerkan menarik hati kita. Kejujuran bukan perkara yang boleh dilakonkan. Kita dapat mengesyaki sesuatu apabila dia menipu kita.

Selagi kejujuran bertakhta di hatinya, kebahagiaan menjadi milik kita. Apabila berjauhan, kejujuran menjadi faktor paling penting bagi suatu hubungan. Apabila dia tidak jujur, sukar baginya mengelak daripada berlaku curang kepada kita.

Apabila dia jujur, semakin hangat lagi hubungan cinta kita. Kejujuran yang disulami dengan kesetiaan membuahkan percintaan yang sejati. Jadi, dialah sebaik-baik pilihan.

Setiap orang mempunyai rahsia tersendiri. Adakalanya rahsia ini perlu dikongsi supaya dapat mengurangkan beban yang ditanggung. Apabila kita mempunyai rahsia dan ingin memberitahu kekasih, adakah rahsia kita selamat di tangannya?

Bagi mereka yang berjodoh, sifat saling percaya mempercayai antara satu sama lain timbul dari dalam hati nurani mereka. Mereka rasa selamat apabila memberitahu rahsia-rahsia kepada kekasihnya berbanding rakan-rakan yang lain.

Satu lagi, kita tidak berahsia apa pun kepadanya dan kita pasti rahsia kita selamat. Bukti cinta sejati adalah melalui kepercayaan dan kejujuran. Bahagialah individu yang memperoleh kedua-duanya.

Bagi kita yang inginkan hubungan cinta berjaya dan kekal dalam jangka masa yang panjang, kita dan dia perlu saling bekerjasama melalui hidup ini. Kita dan kekasih perlu memberi kerjasama melakukan suatu perkara sama ada perkara remeh ataupun sukar.

Segala kerja yang dilakukan perlulah ikhlas bagi membantu pasangan dan meringankan tugas masing-masing. Perkara paling penting, kita dan dia dapat melalui semua ini dengan melakukannya bersama-sama. Kita dan dia juga dapat melakukan semuanya tanpa memerlukan orang lain dan kita senang melakukannya bersama.

Ini penting kerana ia mempengaruhi kehidupan kita pada masa hadapan. Jika tiada kerjasama, sukar bagi kita hidup bersamanya. Ini kerana, kita yang memikul beban tanggungjawab seratus peratus. Bukankah ini menyusahkan?

Bagi pasangan yang berjodoh, dia mestilah memahami diri pasangannya. Semasa kita sakit dia bawa ke klinik. Semasa kita berduka, dia menjadi penghibur. Apabila kita mengalami kesusahan, dia menjadi pembantu. Di kala kita sedang berleter, dia menjadi pendengar.

Dia selalu bersama kita dalam sebarang situasi. Tidak kira kita sedang gembira ataupun berduka, dia sentiasa ada untuk kita. Dia juga bersedia mengalami pasang surut dalam percintaan. Kata orang, “lidah sendiri lagikan tergigit”, inikan pula suami isteri’.

Pepatah ini juga sesuai bagi pasangan kekasih. Apabila dia sentiasa bersama kita melalui hidup ini di kala suka dan duka, di saat senang dan susah, dialah calon yang sesuai menjadi pasangan hidup kita.

Tiada siapa yang sempurna di dunia ini. Tipulah jika ada orang yang mengaku dia insan yang sempurna daripada segala sudut. Pasti di kalangan kita memiliki kelemahan dan keburukan tertentu. Bagi dia yang bersedia menjadi teman hidup kita, dia tidak terlalu menyimpan rahsia kelemahannya dan bersedia memberitahu kita.

Sudah tentu bukan senang untuk memberitahu dan mengakui kelemahan di hadapan kekasihnya. Malah, dia tidak segan mempamerkan keburukannya kepada kita. Misalnya, apabila dia bangun tidur ataupun sakit dan tidak mandi dua hari, dia tidak menghalang kita daripada melawatnya.

Apabila kita dan dia saling menerima kelemahan dan sifat buruk masing-masing, memang ditakdirkan kita hidup bersamanya.

Dengarlah kata hati. Kadangkala, manusia dikurniakan Allah deria keenam yang dapat mengetahui dan memahami perasaan pasangannya. Dengan deria batin ini juga kita dapat saling tahu perasaan masing-masing.

Kita dan dia juga dapat membaca fikiran antara satu sama lain dan dapat menduga reaksi dan tindakbalas pada situasi tertentu. Apabila kita yakin dengan pilihan hidup kita, tanyalah sekali lagi. Adakah dia ditakdirkan untuk kita?

Dengarlah kata hati dan buatlah pilihan. Serahlah segalanya pada ketentuan yang maha berkuasa.

Jodoh dan pertemuan semuanya di tangan Allah SWT. Manusia hanya perancang di pentas dunia ini dan skripnya ditulis oleh yang maha esa. Adakalanya, dalam memainkan peranan sebagai pelakon, diberi petunjuk melalui mimpi atau gerak hati.

Mimpi memang mainan tidur, tetapi apabila kita melakukan sembahyang Istikharah dan memohon supaya Allah memberikan petunjuk, insya-Allah dengan izinnya kita mendapat petunjukNya. Jika dia pilihan kita, buatlah keputusan sebaiknya.

Jika tidak, tolaklah dia dengan baik. Semua yang kita lakukan ini adalah bagi mendapatkan kebahagiaan hidup di dunia. Setelah semuanya diusahakan, berserahlah kepadaNya dan terus berdoa. Ingatlah, nikmat di dunia ini hanya sementara.

Nikmat di akhirat adalah kekal selamanya
Via : ILuvIslam


5 Kawasan Air Terjun Untuk Anda Yang Mahu Habiskan Hujung Minggu Bersama Keluarga

Semua orang punya keinginan untuk berkunjung ke yang tempat menarik bagi  menenangkan fikiran atau menghilangkan tekanan.

Walaupun ramai yang suka terbang ke luar negara, tetapi tahukah anda bahawa banyak tarikan menarik yang boleh diteroka di negara kita sendiri bersama keluarga tersayang.

Kalau anda bosan dengan suasan bandar, apa kata anda cuba ajak keluarga atau kawan-kawan untuk berkelah di air terjun

Jom kita tengok lima air terjun yang anda patut cuba.

Aktiviti hujung minggu sering dihabiskan untuk berhibur, melakukan aktiviti dan bergelak ketawa bersama keluarga atau kawan-kawan.

Jika anda masih belum ada apa-apa plan lagi untuk menghabiskan cuti hujung minggu, apa kata anda berkunjung dan berkelah di kawasan air terjun yang pasti menjanjikan ketenangan dan keindahan alam semulajadi.

Ini lima air terjun yang anda patut cuba.

Untuk pengetahuan andam air terjun Templer terletak di Hutan Simpan Templer di kawasan jalan Kuala Lumpur, Rawang dan sering menjadi perhatian orang ramai kerana lokasinya yang dekat dengan ibu kota.

Dengan keindahan panorama yang memukau serta menjanjikan kelainan, kedinginan air sungai dan air terjun bertingkat yang menarik ini pastinya menjadi tempat pilihan ramai orang untuk berkelah.

Air terjun Sungai Congkak memang sangat popular di kalangan penduduk setempat serta pelancong, air terjun ini menjanjikan keunikannya yang tersendiri. Jadi kepada mereka yang berkunjung dan mahu menghabiskan masa berharga bersama orang yang tersayang boleh lah cuba nanti.

Dengan keindahan flora yang menghijau serta fasiliti yang lengkap seperti tapak perkhemahan, pondok rehat dan sebagainya untuk memberi keselesaan kepada anda, jadi jangan lupa singgah mandi air terjun yang sejuk ini di Sungai Congkak, Hulu Langat.

Air Terjun Sungai Tua terletak di Ulu Yam, lokasi ini juga menggamit perhatian ramai pengunjung kerana jaraknya yang dekat dengan Kuala Lumpur.

Air terjun Sungai Tua ini juga sangat sesuai untuk mereka yang dah berkeluarga dan mempunyai anak-anak yang masih kecil kerana terdapat kawasan air terjun yang cetek. Selain itu, air terjun ini juga menjanjikan banyak kawasan yang menarik untuk anda yang suka bergambar.

Terletak di Kuala Kubu Bharu, lokasi air terjun Sungai Chilling ini sesuai untuk anda yang mahu berkelah bersama keluarga atau kawan-kawan yang gemar melakukan aktiviti lasak dan mencabar fizikal, jiwa serta minda.

Bukan apa, anda sebenarnya perlu merentasi lima batang anak sungai yang keadaannya berbatu-batu serta agak licin. Anda juga perlu melepasi jambatan gantung untuk sampai ke air terjun bertingkat ini.

Siapa-siapa yang berhajat mahu adakan aktiviti barbecue bersama keluarga atau kawan-kawan, bolehlah jadikan air terjun Kubang Gajah yang terletak di Kampung Kemensah, Hulu Klang ini sebagai destinasi pilihan.

Anda akan disajikan dengan kejernihan dan kesejukan air, kawasan yang indah dengan flora serta pemandangan yang menenangkan serta kolam takungan air yang dilengkapi dengan kemudahan chalet yang pastinya membuatkan anda gembira menghabiskan masa di sana.

Kalau diikutkan, memang ada rasa tak sabar nak rancang pergi ke tempat air terjun ini. Tapi sebelum tu, anda tahu nak bawak bekal apa yang mudah nanti kalau pergi ke sana? Dah mandi-mandi mesti laparkan?

Jom kami kongsikan satu menu yang sesuai untuk anda bawak nanti.

Kalau dah namanya berkelah, mesti kena bawa makanan. Mesti anda terpikir mahu bawa apa yang mudah dan tidak akan mengotorkan tempat yang bakal dikunjungi.

Bila kali terakhir anda berkunjung ke A&W? Bagi yang dah lama tak singgah A&W, mungkin inilah masa terbaik untuk pergi kerana ada sesuatu yang menanti anda.

Apa kata anda cuba menu terbaru dari A&W iaitu Boneless Surf & Turf. Mudah, cepat dan yang paling penting sedap.

Bukan setakat ada menu ayam, tetapi ikan juga ada. Bila anda makan A&W Boneless Surf & Turf, anda dapat rasakan isinya yang lembut. Sesuai jugak untuk anak kecil sebab ianya boneless.

Memang sesuai untuk dibawa berkelah nanti sebab mudah untuk anda kemas dan tidak akan mengotorkan tempat tersebut.

Menggunakan ramuan signature A&W Golden Aroma® yang mempunyai rasanya tersendiri dan membuatkan ianya berbeza dari yang lain, pedas rempahnya memang akan menangkap deria rasa anda dan wajib di cuba.

A&W hanya menggunakan tender ayam dan ikan yang sebenar untuk memastikan setiap pelanggan mereka berpuas hati dengan hidangan tersebut. Memang tidak dinafikan mereka hanya menggunakan bahan-bahan yang segar.

Bagi pendapat kami, memang sangat berbaloi dan sesuai untuk dibawa kemana-mana sebab ianya boneless dan mudah untuk dimakan, selain itu ia juga didatangkan dengan set french fries dan air A&W RB.

Aiskrim merupakan satu-satunya keinginan yang dicari ramai untuk membasahkan tekak. Semua orang tahu ianya adalah pencuci mulut yang sememangnya digemari ramai.

Ia sangat enak dinikmati ketika musim panas lagi-lagi tengah bersantai. Bagi kami, tidak lengkap sesi bersantai kalau tidak dipadankan dengan sesuatu yang manis.

Nasib baik A&W ada pencuci mulut yang memang kena dengan tekak rakyat Malaysia. Sudah pastinya Choco Dino yang kaya dengan coklat.

Ia didatangkan dengan dua versi yang anda boleh pilih antaranya:

Aiskrim yang mempunya sos coklat yang kaya dengan serbuk koko dan Wafel istimewa A&W.

Aiskrim sundae vanilla yang mempunyai sos coklat yang kaya dengan serbuk koko di atasnya.

Jadi, tunggu apa lagi, cepat pergi ke A&W sekarang juga dan rasa sendiri menu terbaru. Untuk maklumat lanjut boleh layari laman web rasmi A&W atau Facebook, Instagram dan Twitter mereka.


Ini Senarai Kedai Buku Yang Buka Secara ‘Online’ Sepanjang Tempoh PKP

Dalam waktu Perintah Kawalan Pergerakan (PKP) ini, sebenarnya ramai ibu bapa dan guru yang mahu mencari buku dan alat tulis. Begitu juga ramai yang mahu mencari bahan bacaan baharu untuk mengisi masa sepanjang tempoh PKP ini.

Berdasarkan maklumat yang diterima daripada wakil Malaysian Book Publishers Association (MABOPA) dan Malaysian Booksellers Association (MBA), ini merupakan senarai penerbit dan kedai buku yang beroperasi secara dalam talian (online) ketika PKP ini.

Senarai ini adalah berdasarkan penerbit dan kedai buku yang menjadi ahli persatuan. Ia tidak termasuk senarai kedai buku virtual yang ada dalam marketplace seperti Shopee dan Lazada.

Ada kedai buku fizikal yang menjual menggunakan laman rasmi, Shopee, Lazada, Facebook, email dan WhatsApp. Macam-macam cara boleh berhubung dengan kedai-kedai buku lain. Senarai ini tidaklah muktamad dan akan bertambah dari masa ke semasa. Semoga membantu.

Siapa sini kaki jalan? Lepas kita aman daripada wabak COVID-19, anda hendak bercuti ke mana?

A post shared by  PTS Media Group (Official) (@bukupts) on Apr 9, 2020 at 5:48am PDT

Website: https://www.mphonline.com/en/home
Shopee: https://shopee.com.my/mphbookstores.os

Website: https://bookcafe.com.my/
Shopee: https://shopee.com.my/mybookcafe
Lazada: https://www.lazada.com.my/shop/bookcafe/

Website: https://peekabook.com.my/en/
Shopee: https://shopee.com.my/peekabook.com.my

Facebook: www.facebook.com/PustakaShinyJaya/
Shopee: https://shopee.com.my/shiny63

Website: https://www.jejaktarbiah.com
Shopee: https://shopee.com.my/jejaktarbiah

Website: https://www.gerakbudaya.com/
Shopee: https://shopee.com.my/gerakbudaya.os

Website: https://www.igemilang.com/
Shopee: https://shopee.com.my/yokhwa63

Website: https://bekazon.com/shop
Shopee: https://www.shopee.com.my/bekazon

Website: https://www.katapilar.com/
Shopee: https://shopee.com.my/katapilarbooks
Lazada: https://www.lazada.com.my/shop/kata-pilar-books/

Website: https://www.arasmega.com
Shopee: https://shopee.com.my/arasmega

Website: https://bookcapital.my
Shopee: https://shopee.com.my/kotabukumall
Lazada: https://www.lazada.com.my/shop/baca-mall

Website: https://odonatabooks.com
Shopee: https://shopee.com.my/odonatabooks.os

Website: https://www.itbm.com.my/
Shopee: https://shopee.com.my/itbm2018
Lazada: https://www.lazada.com.my/institut-terjemahan-buku-malaysia/

Dapatkan koleksi Buku Teks Tahun 4 & Tingkatan 4 dengan silibus terbaharu edisi 2020.🤗 . Cepat dapatkan sekarang di semua cawangan Hasani Books atau beli secara online melalui www.hasanibooksonline.com #hasanibooks.

A post shared by  BUKU | ALAT TULIS (@hasanibooks_official) on Jan 24, 2020 at 3:03am PST

Shopee: https://shopee.com.my/kusmbkepalabatas
Zon Pantai Timur (Kelantan, Terengganu dan Pahang)

Berita Gembira utk anda!! SMOBookstores Online akan kembali beroperasi di musim PKP ini bermula esok 15 APRIL 2020..so korang yg mne nak buat pembelian buku or alat tulis blh terus pm admin sekarang atau blh terus ke 👇 . ❣Website : https://www.smobookstores.com/ ❣Whatsapp : 013-9438007 ❣Link Whatsapp : http://smobookstoreson9.wasap.my/ . ‼FREE POSTAGE‼Utk pembelian RM 100 dan ke ats bagi penghantaran ke semenanjung : "SMOBookstores Rangkaian Kedai Buku & Alat Tulis Serba Lengkap" . #smobookstores #diskaunmakinmengganas #hargamurahmelampau #selamatkanpoketanda #jualanterkejut #buku #bukumurah #lelong #diskaun #jualan #jualbuku #jualbukumurah #bukuonline #bookshop #bookstagram #jombelionline #PKP #staysafestayhome #dudukrumah

A post shared by  SMO Bookstores (@smobookstores) on Apr 14, 2020 at 7:32am PDT

Website: https://www.smobookstores.com/
Shopee: https://shopee.com.my/smobookstores

Website: http://ibzanis.com/shop/
Shopee: https://shopee.com.my/kedaibukuibzanis

Daripada terus bosan tidak buat apa-apa sewaktu PKP, adalah lebih baik untuk membeli buku dan membaca. Membaca itu jambatan ilmu. Semoga anda bertambah ilmu ketika fasa Stay At Home ini.

Ini merupakan beberapa judul buku popular yang anda boleh cari dan baca sewaktu tempoh PKP ini. Baca lagi pada artikel di bawah.

10 Buku Terkenal Di Dunia Kini Boleh Didapati Dalam Bahasa Melayu

BookXcess Buka Terowong Buku Pertama Di Malaysia


Ini Senarai Lokasi Rangkaian Celcom Yang Terjejas Ekoran Penyelenggaraan Sehingga 8 Disember Ini

Celcom telah memaklumkan bermula 29 November sehingga 8 Disember kelak akan berlakunya masalah gangguan rangkaian di beberapa lokasi seluruh Malaysia. Hal ini kerana mereka mahu melakukan penyelenggaraan di fasiliti rangkaian.

Sewaktu penyelenggaraan berlangsung, sejumlah pengguna bakal mengalami gangguan rangkaian hingga menjejaskan akses kepada panggilan dan juga internet.

Untuk kawasan yang baru terkesan akibat banjir, kawasan yang mengalami penyenggaraan ialah Salak South, Kuala Lumpur. Berikut merupakan jadual penyelenggaraan Celcom yang dikongsikan setakar ini.

Pahang – Muadzam Bandar Tun Razak, Bentong dan Rompin.

Kelantan – Machang, Pasir Puteh, Tumpat dan Bachok.
Terengganu – Besut, Permaisuri, Gong Badak, Wakaf Tengah, Manir dan Padang Midin.

Sabah – Tuaran, Papar, Kota Kinabalu Metro, Kota Kinabalu Kingfisher, Kunak, Keningau, Kudat dan Semporna.

Pahang – Beserah danSungai Karang.
Terengganu – Permaisuri dan Marang.
Kelantan – Pangkalan Chepa, Chiku, Tanah Merah dan Bachok.

Selangor – Sabak Bernam dan Sekinchan.
Pahang – Panching, Bukit Goh, Beserah, Sungai Karang, Tanjung Lumpur, Pantai Sepat, Kuantan Metro, Jaya Gading dan Gambang.

Kelantan – Kubang Kerian, Tumpat, Ketereh, Tanah Merah, Kota Bharu, Pangkalan Chepa, Pasir Puteh, Pasir Mas, Bachok, Machang, Rantau Panjang, Kuala Krai, Galas, Jeli dan Chiku.

Terengganu – Kerteh, Kijal, Chukai, Cheneh, Jabor, Dungun, Marang, Paka, Hulu Terengganu, Setiu, Merang, Al-Muktafi Billah Shah, Ketengah, Besut, Gong Badak, Wakaf Tengah, Manir, Padang Midin, Chendering, Batu Buruk, Kuala Terengganu Metro, Permaisuri, Jerangau dan Bukit Bading.

Sabah – Papar, Putatan, Keningau, WP Labuan, Sipitang, Sook, Kuala Penyu, Kota Kinabalu Metro, Tuaran, Kota Kinabalu Tanjung Aru Kepayan, Kota Kinabalu Kingfisher, Penampang, Tawau Apas, Kota Kinabalu Telipok, Kota Kinabalu Damai, Beaufort, Kota Kinabalu Inanam, Kunak, Tawau Town, Tawau Merotai Kalabakan, Semporna, Kota Marudu, Kota Belud, Pitas, Kudat dan Beluran.

Sarawak – Sibu, Meradong, Bintangor, Bintulu Town, Mukah, Betong, Tatau, Saratok, Daro, Sarikei, Miri E-Mart, Limbang, Batu Niah, Lawas, Marudi, Miri Town, Samarahan, Kuching, Serian, Asajaya, Lundu, Simunjan, Sri Aman, Lubok Antu, Bintulu Medan, Pakan, Kanowit, Selangau, Bau dan Kapit.

Tidak dinyatakan secara terperinci tetapi melibatkan kawasan seluruh negara. Sekiranya anda mengalami masalah dalam tempoh sekitar minggu pertama bulan Disember ini, ia mungkin berpunca daripada aktiviti penyelenggaraan yang sedang berlaku.

Jadi, anda diminta untuk melakukan urusan di dalam talian di luar waktu yang dinyatakan di atas. Anda juga perlu kongsikan artikel ini agar lebih ramai pelanggan Celcom mengetahui perkara ini.


Ini Senarai Makanan Halal Yang Anda Boleh Cuba Di 7-Eleven Thailand

Saban tahun, bilangan rakyat Malaysia yang melancong ke Thailand semakin meningkat dan akan jadi lebih ramai sewaktu cuti sekolah atau cuti umum.

Jika di negeri selatan Thailand, ianya masih mudah untuk mencari makanan halal kerana masih ramai pengusaha restoran yang beragama Islam. Anda mungkin sukar mencari makanan halal di kawasan yang majoritinya bukan beragama Islam.

Dalam satu perkongsian Muslim Krabi Travel (MKT), sebagai alternatif jika tidak jumpa restoran halal di kawasan anda, anda boleh cuba beli makanan di 7-Eleven Thailand. Tetapi perlu diingatkan, tidak semua makanan yang ada di 7-Eleven adalah halal.

Jadi, krew MKT telah ke 7-Eleven Thailand untuk mengenal pasti makanan halal bagi memudahkan rakyat Malaysia yang beragama Islam yang mungkin tidak mahir membaca tulisan Thailand.

Menurut Salma Nide, wakil daripada pihak MKT berkata tips pertama sebelum membeli produk makanan di 7-Eleven Thailand adalah untuk mencari produk dengan logo halal pada pembungkusnya.

“Produk daripada jenama CP di 7-Eleven kebanyakkannya halal untuk dimakan. Tetapi anda perlu lihat juga pada packaging produk tersebut. Jika ianya tiada logo halal, ianya memang tidak halal dan dibuat di kilang CP yang lain,” kata Salma.

Untuk senarai penuh makanan yang halal untuk dimakan di 7-Eleven Thailand boleh klik di sini. Jika anda sedang merancang untuk ke Thailand dan ingin mencari tour guide bagi memudahkan percutian anda, anda boleh berurusan terus dengan pihak Muslim Krabi Travel. Mereka akan bawa anda makan tempat halal best di Thailand nanti.


Ini Senarai Penuh Calon Parlimen Perikatan Nasional Untuk Hadapi PRU15

Perikatan Nasional (PN) secara rasmi telah mengumumkan senarai calon bagi 169 Parlimen dan 116 kerusi Dewan Undangan Negeri (DUN) untuk berhadapan Pilihan Raya Umum Ke-15 (PRU15) yang bakal berlangsung 19 November depan.

Parti Pribumi Bersatu Malaysia (Bersatu) akan mewakili 74 kerusi Parlimen dan 41 DUN, Pas sebanyak 64 kerusi Parlimen serta 57 DUN.

Manakala, Parti Gerakan Rakyat Malaysia (Gerakan) mewakili PN di 20 kerusi Parlimen dan 14 DUN, Bersatu Bersekutu pula sebanyak 11 kerusi Parlimen serta empat DUN.

Pengerusinya, Tan Sri Muhyiddin Yassin akan mempertahankan kerusi disandangnya iaitu Parlimen Pagoh dan Timbalan Pengerusinya, Tan Sri Abdul Hadi Awang pula masih tidak dapat kepastian. Walau bagaimanapun calon bagi Terengganu dan Kelantan diumumkan berasingan.

Berikut adalah senarai bagi 169 calon Bersatu yang akan bertanding pada PRU15, walau bagaimanapun terdapat beberapa calon PN yang masih ‘misteri’ khususnya di negeri-negeri Pantai Timur.

Berikut adalah senarai calon yang bakal bertanding mengikut negeri:


Ini Senarai Penuh Pawagam Tayang Penamat Versi Pertama Dan Kedua ‘Misteri Dilaila’

Filem Misteri Dilaila telah mula ditayangkan pada 21 Februari yang lalu menjadi buah mulut warganet berikut pengakhiran filem tersebut yang berbeza. Warganet mengatakan bahawa terdapat dua versi pada 20 minit terakhir.

First Malaysian film with multiple ending. Which ending do you choose? #MisteriDilaila pic.twitter.com/SJ0yAD6ECN

— Faris Ramli (@Faris111) February 21, 2019

Malah, hal tersebut juga diakui oleh Syafiq Yusof dengan memberikan sedikit petunjuk di laman Twitter miliknya. Pastinya anda yang sudah menonton versi 1 tertanya-tanya dimana boleh melihat versi 2, dan pastinya tidak mahu menonton versi yang sama.

Kepada sesiapa yang mencari #MisteriDilaila , Clue ke-dua : Perhatikan babak di luar balai polis pada waktu malam.

— Syafiq Yusof (@syafiqyusof) February 22, 2019

Malah,  kebanyakan warganet yang telah menonton filem tersebut berpendapat filem ini dikatakan hampir setaraf tahap keseramannya dengan filem seram dari Korea atau Amerika Syarikat.

Senarai pawagam Versi 1 dan Versi 2 filem #MisteriDilaila ini telah dihantar melalui DM kepada FilemKita oleh seseorang yang akaun twitter-nya baru didaftar pada pukul 1.14 petang tadi (23 Feb 2019)

Siapakah seseorang yang hantar DM tu? Dah jadi satu kerja pula nak siasat. pic.twitter.com/3NkanUWpTa

— FILEMKITA (@FilemKita) February 23, 2019

Berikutan itu, melalui Twitter FilemKita, senarai pawagam telah didedahkan untuk versi 1 dan versi 2 agar memudahkan anda menonton wayang. Sumber maklumat diperoleh dari orang yang tidak dikenali dimana akaun Twitternya dipercayai hanya dibuat beberapa hari atau jam yang lalu.


Ini Senarai ‘Sneakers’ Paling Popular Di Instagram

Syarikat penghantaran parcel di United Kingdom, forward2me mendedahkan satu set data yang mereka gelar senarai ‘the most Instagrammable sneakers’, dan hasilnya berbeza dengan apa yang kita sangka.

Ini kerana kasut paling popular di Instagram bukannya model edisi khas seperti Yeezy, Air Jordan x Off-White, Balenciaga dan lain-lain tetapi model basic yang kita boleh beli di JD Sports.

Three stripes: the @adidas NMD R1 in the colorways 'base green' and 'black' is now available via snipes.com/adidas and in selected SNIPES stores. 139.99 € | 41 1/3 – 46 #snipes #adidas #adidasnmd #ndmr1 #raisedfromconcrete #snipesknows @adidas_de @adidasoriginals

A post shared by  SNIPES | sneakers & streetwear (@snipes) on Jul 20, 2018 at 8:00am PDT

Paling popular menurut forward2me adalah model kasut yang paling banyak dimuat naik dan di tag di Instagram. Model adidas NMD adalah yang paling popular dengan 5.7 juta gambar. YEEZY 350 hadir di tempat kedua (4.2 juta) dan Vans Old Skool, adidas Superstar serta Converse Chuck Taylor melengkapkan senarai top 5 kasut paling popular di Instagram.

Nampaknya tiada satu pun model Nike di senarai top 5 manakala adidas pula ada dua model di senarai top 5. Adakah anda setuju dengan senarai ini?


Ini Senarai Terkini Pemaju Rumah Tanpa Lesen

Semakin hari semakin banyak pembangunan perumahan dapat dilihat di sekeliling kita. Terbaharu, Kementerian Perumahan dan Kerajaan Tempatan (KPKT) telah mengeluarkan senarai terkini pemaju rumah tanpa lesen.

Senarai ini pastinya amat penting buat bakal pembeli rumah lebih-lebih lagi buat golongan yang bakal memiliki rumah pertama. Hal ini dapat membantu pembeli untuk mengelakkkan kes seperti pemaju yang tiba-tiba hilang tanpa jejak dan meninggalkan rumah terbengkalai begitu sahaja.

Terdapat 4 jenis senarai pemaju perumahan yang sudah disenaraihitamkan oleh KPKT, Senarai Hitam Pemaju Perumahan Tanpa Lesen, Senarai Hitam Pemaju Ingkar Award Tribunal Tuntutan Pembeli Rumah (TTPR), Senarai Hitam Pemaju Gagal Membayar Kompaun dan Senarai Hitam Pemaju Terlibat Dengan Projek Perumahan Terbengkalai. Keseluruhan senarai ini dapat disemak di laman web KPKT. Kesemua senarai ini merupakan kemaskini terbaharu setakat 14 September.


Ini ‘Senjata Rahsia’ Untuk Sambal Ikan Bilis Tahan Berbulan-Bulan

Sambal ikan bilis merupakan antara menu yang menjadi pilihan rakyat Malaysia untuk dimakan bersama roti, lempeng, nasi lemak dan banyak lagi. Malah, sambal ikan bilis menjadi pilihan kebanyakkan rakyat Malaysia untuk dibawa melancong kerana ia tahan lama.

Bak kata orang, tidak Malaysia lah kalau tidak makan sambal ikan bilis. Pastinya anda tertanya-tanya apa rahsia untuk sambal ikan bilis tahan berbulan-bulan dan cara masakan sambal ikan bilis yang sedap, bukan?

Baru-baru ini, kami cukup tertarik dengan catatan saudari Koi Salz Eimas menerusi Facebook Masak Apa Hari Ni (MAHN) dimana beliau berkongsi resipi istimewa sambal ikan bilis.

Kenapa kami katakan sambal ikan bilis ini istimewa? Ini kerana sambal ini menggunakan dua bahan istimewa yang jarang ada dalam masakan ini iaitu gula karamel dan gula melaka.

Kebiasaannya kita masak sambal ikan bilis kita tumis dahulu bahan-bahan seperti bawang dan cili, tetapi melalui resipi ini ia dimulakan dengan tumis sesudu gula untuk dijadikan karamel. Percaya atau tidak, dengan menggunakan karamel mampu menjadikan masakan anda lebih tahan lama.

Untuk pengetahuan anda, sambal yang sedap dan tahan lama haruslah betul-betul cukup masak. Sambal yang betul-betul masak berwarna merah pekat dan bukannya berwarna merah cerah serta apabila minyak naik ke atas. Selain itu, sambal juga perlu direnihkan apabila sudah dimasukkan semua bahan sebelum api ditutup.

Jika sambal ikan bilis ini dimasak dengan baik, ia boleh di frozenkan dan dapat bertahan berbulan-bulan. Adalah penting memastikan sambal ini cukup masak bagi mengelakkan sakit perut.

Diharap dengan rahsia ini, anda dapat masak sambal ikan bilis dengan enak dan dapat tahan lama. Semoga tips ini bermanfaat untuk anda diluar sana.


Ini Simptom Influenza A Yang Anda Perlu Tahu Dan Cara Untuk Mencegahnya

Baru-baru ini tular di media sosial dan media massa tentang kebimbangan ramai orang berkaitan penularan wabak Influenza A di Malaysia. Ada juga penularan berita tidak benar dengan mengatakan bahawa virus tersebut sama dengan kes pneumonia misteri di Wuhan, China.

Untuk pengetahuan anda, influenza merupakan selsema dimana adalah jangkitan virus yang mudah berjangkit melalui titisan salur pernafasan yang dilepaskan oleh pesakit melalui batuk atau bersin. Virus influenza ini kerap bermutasi untuk mengadaptasi keadaan persekitaran, ubat dan antibodi badan.

Akan tetapi, wabak yang disebabkan virus influenza bermusim hanya akan menyebabkan demam selsema ringan pada orang biasa tetapi boleh menyebabkan jangkitan yang teruk kepada kumpulan berisiko tinggi dan berpotensi lalu boleh menyebabkan kematian.

Golongan-golongan yang berisiko tinggi adalah kanak-kanak bawah 5 tahun, wanita hamil, warga emas berumur 65 tahun dan ke atas, penghidap penyakit kronik seperti kencing manis, darah tinggi dan lain serta mereka yang memiliki daya tahan yang rendah.

Simptom-simptom jika anda didapati dijangkiti influenza ini pula adalah demam, batuk, muntah, cirit birit, sakit kepala, sukar bernafas dan kelesuan. Jika anda atau ahli keluarga dapati diri anda mengalami simptom-simptom tersebut, anda dinasihatkan untuk ke klinik atau hospital yang berhampiran untuk menjalani saringan influenza dan dapatkan rawatan yang sepatutnya.

Justeru itu, pihak Kementerian Kesihatan Malaysia menasihatkan anda di luar sana untuk mengamalkan langkah-langkah pencegahan influenza ini. Anda haruslah memastikan tutup mulut dan hidung semasa batuk atau bersin, cuci tangan selepas batuk atau bersin dan pakai penutup mulut dan hidung.

Selain itu, anda juga harus hindari tempat awam dan sesak, dan jangan hantar anak ke pusat asuhan sekiranya terdapat kes influenza serta anda harus dapatkan suntikan vaksin influenza. Jagalah kesihatan anda dengan mengamalkan langkah-langkah pencegahan ini.

Sebelum ini, virus misteri telah menyerang di China dan telah mengejutkan orang ramai. Klik pautan di bawah untuk ketahui lebih lanjut.

Virus Misteri Menyerang Wilayah Di China, Pelancong Diminta Berjaga-Jaga

Nasi Kandar Beratur Diarah Tutup Selepas Jabatan Kesihatan Jumpa Najis Lipas Dan Air Kencing Tikus?

Bersenam Pada Waktu Malam Tidak Elok Untuk Kesihatan. Fakta atau Mitos?


Ini Skill Yang Perlu Ada Pada Semua Pemilik Kucing

Kami pasti banyak dari pembaca The Vocket meminati kucing.

Sakit dan demam adalah sesuatu yang akan berlaku pada kucing anda.

Ketahui cara mudah untuk memberi kesayangan anda ubat.

Semoga kucing anda cepat sembuh, selamat berusaha!


5 Keistimewaan Belanjawan Selangor 2020 Yang Tidak Ada Di Negeri Lain

Sejak dibentangkan pada 1 November 2019 yang lalu, Belanjawan Selangor 2020 disambut baik oleh penduduk Selangor secara keseluruhannya.

Sejak itu, kami meneliti Belanjawan Selangor 2020 ini secara mendalam dan mendapati ada beberapa keistimewaan Belanjawan Selangor 2020 yang tidak ada di negara lain. Berikut merupakan antara inisiatif Kerajaan Negeri Selangor yang dilihat sangat membantu penduduk Selangor terutamanya golongan belia.

Sebanyak RM1 juta subsidi diperuntukkan Kerajaan Negeri Selangor bagi Inisiatif Roda Darul Ehsan (RiDE) yang menawarkan subsidi RM350 bagi pengambilan lesen motosikal. Kerajaan Negeri dilihat sentiasa peka dan prihatin dengan ‘gig economy’ yang semakin meluas di negara ini.

Menteri Besar Selangor, Amirudin Shari berkata, inisiatif itu bakal memberi manfaat kepada hampir 3,000 anak muda di seluruh Selangor terutama golongan miskin bandar. Pengenalan subsidi untuk lesen motosikal ini dilihat sebagai salah satu cara Kerajaan Negeri membantu golongan belia mencari pekerjaan menerusi aplikasi penghantaran seperti Grab, Bungkusit dan banyak lagi.

Selepas membuat sedikit tinjauan harga kursus mendapatkan lesen motosikal di Selangor, untuk kenderaan bawah 250cc, anak muda perlu membayar sekitar RM350 hingga RM450. Jadi, secara dasarnya mereka tidak perlu membayar atau menambah wang sedikit untuk mendapat lesen motosikal.

Selain Rumah Selangorku, Rumah Idaman adalah tawaran terbaru daripada Kerajaan Negeri Selangor bagi membantu rakyat Selangor membeli hartanah di Selangor.

Berbeza dengan Rumah Selangorku, Rumah Idaman merupakan unit rumah yang mempunyai kelengkapan lengkap seperti pendingin hawa, katil, almari, peti ais serta parkir khas untuk setiap unit rumah. Boleh dikatakan rumah ini adalah rumah hampir fully furnished  dan setiap unit Rumah Idamanku dijual pada harga RM250,000.

Satu lagi keunikan Rumah Idaman adalah jika anda tidak mampu untuk membelinya (ketika ia ditawarkan kepada umum), anda boleh menyewanya terlebih dahulu. Selepas cukup setahun anda menyewa dan buat keputusan untuk membelinya, harga rumah tidak akan berubah. Jika mahu meneruskan sewa, anda dibenarkan untuk menyewa selama 3 tahun maksima.

Ini adalah salah satu solusi pemilikan rumah yang ditawarkan kerajaan Selangor buat rakyat. Solusi pemilikan rumah sebegini juga merupakan yang pertama di seluruh Malaysia, dan Selangor jadi negeri pertama berbuat demikian.

Bagi Menteri Besar Selangor, rakyat yang berilmu akan menjana Selangor menjadi negeri terunggul. Sehubungan dengan itu, Kerajaan Selangor telah melaksanakan Program Tuisyen Rakyat Selangor (PTRS) yang telah dilaksanakan secara bersepadu pada tahun 2019.

PTRS telah memberikan manfaat kepada 10,000 pelajar bagi tahun 2019 berbanding 4,453 pelajar pada tahun 2018. Kerajaan Negeri telah memperuntukkan RM10 juta bagi tujuan pelaksanaan PTRS, melalui pendanaan khusus oleh Menteri Besar (Pemerbadanan) dan Kumpulan Perangsang Selangor.

Mekanisme pelaksanaan turut dikembangkan bukan hanya persediaan Sijil Pelajaran Malaysia (SPM), tetapi turut meliputi persediaan Ujian Pelajaran Sekolah Rendah (UPSR) bagi tahun 2020.

Disebabkan Selangor mencatatkan bilangan kes tertinggi bagi penyakit Tuberkulosis (TB) bagi tahun 2018, kerajaan Selangor memperuntukkan sebanyak RM2 juta yang bakal memberi manfaat kepada kira-kira 3,750 pesakit tibi yang berpendapatan isi rumah kurang daripada RM1,000 bagi mendapatkan rawatan sempurna selama enam (6) bulan.

Punca utama penularan penyakit ini adalah disebabkan pesakit lewat menerima rawatan atau pesakit gagal mendapatkan rawatan yang sempurna. Berdasarkan statistik yang dikeluarkan oleh Jabatan Kesihatan Negeri Selangor, sebanyak 74% pesakit yang berpendapatan kurang daripada RM1,000 gagal mendapatkan rawatan sempurna kerana menghadapi masalah kewangan dan kos sara hidup.

Program ini merupakan program julung-julung kali diadakan di Malaysia bagi menunjukkan kesungguhan Kerajaan Negeri mengurangkan kes penyakit tibi.

Satu inisiatif murni daripada Kerajaan Negeri Selangor untuk keluarga yang kadangkala ‘sesak’ dan memerlukan bantuan dari segi makanan. Berdasarkan laporan United Nations Sustainable Development Goals (SDG) 2019, setiap satu dari 9 orang manusia mengalami masalah kekurangan khasiat dari makanan.

Kerajaan Negeri Selangor bakal menyediakan Program Food Bank Selangor bagi golongan miskin bandar ataupun ‘urban poor’ di sekitar Selangor dengan dana permulaan RM5 juta.

Program Food Bank Selangor ini akan dilaksanakan di kawasan projek perumahan rakyat (PPR) dengan pengkhususan pada keluarga dalam golongan ‘urban poor’ ataupun miskin bandar.

Program ini dilihat dapat memberi manfaat kepada hampir 2,000 keluarga di seluruh negeri Selangor. Inisiatif Food Bank Selangor ini akan dilaksanakan dengan kerjasama pihak PeBT, sukarelawan Team Selangor, Pejabat Khidmat Masyarakat DUN serta Pejabat Parlimen.

Setiap inisiatif yang dibuat Kerajaan Negeri Selangor ini adalah untuk keselesaan setiap rakyat Selangor. Moga apa yang dibuat oleh Kerajaan Selangor ini dapat dijadikan panduan kerajaan negeri yang lain dalam meningkatkan kualiti hidup rakyatnya.

Berikut merupakan respon orang ramai berkenaan cas RM1 untuk warga asing yang bakal dikenakan untuk perkhidmatan Bas SMART Selangor. Apa pula kata anda?

Patutkah Caj RM1 Dikenakan Buat Warga Asing Yang Naik Bas SMART Selangor?

Dua Aplikasi Ini Sangat Membantu Anda Membayar ‘Parking’ Di Kuala Lumpur Dan Selangor